19:56 / 22.11.2017\nФото: REUTERS / Presidential Palace/Murat Cetinmuhurdar\nҒарб давлатлари ислом дунёсига жиноятчиларни “экспорт” қилиб, уни барбод қилишга уринмоқда, деб айтди Туркия президенти Ражаб Тоййиб Эрдўған.\n“Ислом дунёсини барбод қилиш, мусулмонлар орасига нифоқ солиш, уларнинг қадриятларини ва энг хавфлиси, келажагини йўқ қилиш сценарийси амалга оширилмоқда. Ғарб ислом давлатларига барча жиноятчилар ва бандитларни “экспорт” қилиб, ўз келажагини таъминлашга ҳаракат қилмоқда”, деб айтди Эрдўған Истанбулда Ислом ҳамкорлиги такшилотининг иқтисодиёт ва савдо бўйича қўмитаси йиғилишида.\nЭрдўғаннинг айтишича, ИШИД, “Ал-Қоида”, YPG (суриялик курдлар мудофаа кучлари) жангарилари ва Фатҳулла Гуленнинг ФЕТО ташкилоти хатти-ҳаракатлари оқибатида “минтақа қон уммонига ғарқ бўлмоқда”.\nЭрдўған Сурияда 7 йилдан бери юз бераётган фожиага лоқайдлик, Европа Иттифоқи давлатлари чегараларида қочқинларга шафқатсизча муносабат, мусулмонларнинг Мьянмадаги геноцидининг рад этилиши Ғарбнинг “асл башарасини” кўрсатмоқда, деб айтди. “Умуминсоний қадриятлар ва демократия ўрнига исломофобия, неонацистлик ва ирқчилик келди”, деб айтди Эрдўған.\n“Ислом давлатларига қурол сотиш бўйича кўп миллиардлик шартномалардан ким ҳақиқатан фойда олади? Мусулмонлар ўртасидаги адоват кимга қўл келади? Минтақада чегараларнинг янгича тақсимланишидан ким наф кўради? Бу саволларга жавоблар минтақадаги таҳдидларга қарши кураш бўйича янги қарашни шакллантиришга имкон беради”, деб қўшимча қилди Эрдўған.\nҒарб ислом дунёси


Баҳс майдони: Ўзбек аёли жамиятда қадрланяптими?\nЎзбек аёлини гулга қиёслаган сенатор шоирлар ва депутатлар бугун унинг мардикор аёлга айланиб қолгани ҳақида лом-мим дейишолмаяпти.\nҚўқонлик маҳалла фаоли ва муҳожир ўқитувчи ўзбек аёлининг бугун ўзбек жамиятида тутган ўрни, қадри ва унинг муаммолари хусусида баҳслашади.\nЎзбекистонда 8-март Халқаро хотин-қизлар байрами сифатида нишонланади.\nБир кун олдин “Туркистон” саройида шу муносабат билан тантанали йиғилиш бўлиб ўтди. 7 март куни хотин-қизлар қўмиталари фаоллари, иқтисодиёт, илм-фан, маданият ва санъат соҳаларида фаолият юритаётган хотин-қизлар Тошкентдаги Бахтиёр она ҳайкали пойига гуллар қўйдилар.\nЎзбекистон Президенти Ислом Каримов одатдагидек Ўзбекистон хотин-қизларига табрик йўллади.\nБу табрикда Ислом Каримов ўзбекистонлик хотин-қизларга “ўзининг самимий туйғу ва истакларини” изҳор этар экан, хотин-қизларнинг ҳаётдаги ўрни ва нуфузини ошириш масаласига катта эътибор бериб келаётганини таъкидлади.\nПрезидент мустақил тараққиёт йўлида оғир синов ва қийинчиликларга аёлларнинг меҳнаткашлик ва шукроналик, чидам ва сабр бардош билан юксак инсоний фазилатларни намойиш этгани учун уларга миннатдорчилик билдирди.\nЎзбекистон Президенти хотин-қизларнинг жамиятдаги ўрни ва нуфузи ошиб бораётгани ҳақида гапирди.\nХўш, ҳақиқатан ҳам уларнинг ўрни ва нуфузи жамиятда ошиб боряптими? Хотин-қизлар бугун ўзбек жамиятида қанчалик қадрланяпти?\nАна шу мавзуда Озодликнинг “Баҳс майдони” эшиттиришида гап боради.\nБаҳс майдони иштирокчилари қўқонлик маҳалла фаоли 54 ёшли Одинахон Қодирова ва Россиядаги меҳнат муҳожири, Тошкент вилоятидан бўлган собиқ ўқитувчи, 48 ёшли Гулчеҳра.\nОдинахон Қодирова: Мана Қўқонда, Мустаҳкам оила йили бўлгани учун ҳам 8 мартда аёлларга Ҳамза театрида бепул концерт қўйиб берилди, кам таъминланган оила аёлларига совға-саломлар тарқатилди, спортчи қизларга президент совғалари улашилди, ветеран аёллар ишлаган ташкилотларига чақирилиб 50 минг сўмдан пул билан тақдирланди. Президентимиз ана шу лавозимларига ўтиргандан буён ҳамма эътиборларини аёллар ва ёшларга қаратмоқда. Тинчмиз, яшашимиз яхши.\nГулчеҳра: Мана мен икки йилдан буён Россияда фарзандларим билан биргаман. Бунга сабаб, ҳар бир аёлнинг ўзига яраша эҳтиёжи бор, моддий томондан. 25 йилдан бери ўқитувчилик қилардим, лекин мен Россияга келдим. Чунки, ўқитувчининг маоши еб-ичишдан ортмайди. Фарзандларни ўқитиш керак, уйли-жойли қилиш керак. Бунга биз ўқитувчиларнинг маоши етмайди. Агар аёлга ўзбек жамиятида етарли эътибор берилганда эди, биз бу ерда юрмаган бўлардик.\nОдинахон Қодирова: Мен ҳам мактабда ҳамшира бўлиб ишлаганман. Мен ўқитувчилар оладиган маошни кўриб, нега мен ҳам ўқитувчи бўлмаган эканман, деб ҳавас қилардим. Бу аёллар эса кўпроқ пул топиш учун кетган. Мана қишлоқларда одамлар пенсияга ҳам тўй қилишяпти...\nГулчеҳра: Менинг маошим, агар эрим ҳам ўқитувчи бўлса фақат озиқ-овқатга етади. Болалар катта бўляпти, ўқитиш учун контрактга пул керакми, уларни уйлантириш учун пул керакми, биз ҳою-ҳавасга келганимиз йўқ, Ўзбекистондаги шароит шунга мажбур қиляпти...


Иммунитетингиз ҳимояси ўз қўлингизда – ЎЗБЕКИСТОН ХАЛҚ ТАБОБАТИ АССОЦИАЦИЯСИ\nИммунитетингиз ҳимояси ўз қўлингизда\nБугунги мамлакатдаги пандемия даврида қолаверса куз ва қиш мавсумларида иммунитетни мустаҳкамлаш масаласи барча учун бирдек муҳим ҳисобланади. Қуйида иммунитетни оширишга хизмат қилувчи баъзи омиллар ҳақида маълумот берамиз.\nТаҳорат – нафақат намоз калити, балки соғлиқ гарови ҳамдир. Таҳоратнинг юрак қон томирлари тизимига фойдаси исботланган. Совуқ сувда олинган таҳорат организмни чиниқтиради. Доимий оғиз бўшлиқлари ва бурунни тозалаш инфекция пайдо бўлишини олдини олади.\nЗанжабил – антибактериал, шамоллашга қарши, антимикроб, антисептик, бактерицид хусусиятларга бой. Занжабил илдизи фойдали бўлиб, унинг таркибида витамин С ва В ҳамда инсон организмидаги шикастланган ҳужайраларни қайта тиклаш ва “даволаш” хусусиятига эга бўлган ретинол бор. Занжабилнинг шифобахшлиги асал билан янада таъсирли бўлади.\nАсал – организм иммунитетини оширишда тенги йўқдир. Эслатиб ўтамиз, асал ва одам организмининг кимёвий таркиби ўхшаш. Шамоллашни олдини олишда асал ва ёнғоқ муҳим воситадир. Ёнғоқнинг турли кўриниши бўлиши мумкин, фақат бунда муҳими асал ва ёнғоқ аралашмаси маълум кун туриши керак.\nҚора седана ёғи – ошқозон ичак фаолиятини яхшилаб, иммун тизимини оширади. Қора седана ёғи кўпгина касаллик қўзғатувчи бактерияларни йўқ қилади, қондаги холестерин миқдорини камайтиради ва ўт ҳайдайди. Ёғни профилактик мақсадда ёки умум мустаҳкамловчи восита сифатида қўллаш мумкин. Бир кун давомида бир чой қошиқ миқдорида қора седана ёғи ичилса, ўша бир қошиқнинг ўзи ҳам кун давомида қувват бериб, моддалар алмашинувини нормаллаштиради.\nҲилба – Табиблар: “Агар одамлар ҳилбанинг фойдасини билишганда эди, уни олтиннинг баҳосига сотиб олишарди”, деб айтишган. Инглиз олими Клебер: “Агар барча дориларни мезоннинг бир палласига, ҳилбани иккинчи палласига қўйсангиз, мезон тенг бўлади”, деган. Вирусли инфекциялар оқибатида иситма кўтарилишида, шамоллашда ҳилба уруғлари фойда беради. Ҳилбанинг юмшатувчи хусусияти туфайли уни шамоллаганда ва балғам кўчирувчи восита сифатида ишлатилади. У инсон организммидаги қуюқлашиб қолган шилимшиқларни юмшатиб, кўчириб, токсинларни лимфа тизими орқали ювиб чиқаради. Шамоллаган пайтда 500 гр сувга бир ош қошиқ хилба солиб, дамлаб ичиш керак.


Эшитдик-да! Ўзбекистонлик футболчи Таиланднинг 7 карра чемпиони сафига ўтишга яқин / CHAMPIONAT.asia\n19:13"Барса" футболчилари Хавига мурожаат қилишди. У эса... 3 18:59Суперлига. Тур мураббийи - Миржалол Қосимов 1 18:50ПРО лига. 1-тур ОНЛАЙН НАТИЖАЛАР 19 18:49"Бавария"нинг энг қиммат трансферлари (Топ-10) 3 18:44Суперлига. Тур голи - Шаҳзод Убайдуллаев 2 18:33Тошкент шаҳар футбол ассоциациясидан Ўзбекистон терма жамоаларининг манфаати йўлида туб бурилиш 2 18:28Хави мавсум якунланганидан сўнг "Барселона"ни бошқаради 6 18:23Суперлига. Тур дарвозабони - Исломжон Абдуллаев 3 18:05Карикатура: "Ман Сити" - "Ливерпуль" ўйинига аталган карикатура 1 18:01Футбол мутахассисларини тайёрлаш маркази очилиш маросими бўлиб ўтди 0 17:48Суперлига. Еттинчи тур рамзий терма жамоаси 8 17:44Ла Лига. "Атлетико" бугунги ўйин учун қайдномасини эълон қилди 0 17:22АПЛнинг июнь ойидаги энг яхши ўйинчиси бўлиш учун даъвогарлар эълон қилинди 5 17:04Диёр Имомхўжаев: "Бугун 19:00да барча саволларга жавоб бераман" 20 17:00Расман: "Ростов" ёш ҳужумчи билан шартнома имзолади 1\nЭшитдик-да! Ўзбекистонлик футболчи Таиланднинг 7 карра чемпиони сафига ўтишга яқин\nТеглар : Акбар ИсматуллаевБурирам Юнайтед Металлург\nЎзбекистон терма жамоаси ва "Металлург" клуби ҳимоячиси Акбар Исматуллаев легионерга айланиши мумкин.\nЭшитишимизга қараганда Исматуллаевга Таиланднинг 7 карра чемпиони "Бурирам" клуби жиддий қизиқиш билдирмоқда. Якунланган мавсумда "Бурирам" Таиланд чемпионатида кумуш медалларга эга чиқди ва келгуси йил ОЧЛ плей-офф босқичида иштирок этиш ҳуқуқини қўлга киритди.\n"Бурирам Юнайтед" футбол клуби 1970 йилда ташкил топган. Уй ўйинларини 32600 томошабинга мўлжалланган "Чанг Арена" стадионида ўтказади. Бугунги кунда жамоани черногориялик мураббий Божидар Бандович бошқариб келмоқда.\n2012 йилда "Бурирам" сафида ўзбекистонлик Анвар Ражабов тўп тепган эди.\nАкбар Исматуллаев 2009-2017 йилларда "Пахтакор" клубида ўйнаган, 2018 йилдан буён "Металлург" сафида фаолият олиб бормоқда. Ўзбекистон терма жамоаси сафида 5та ўйинда майдонга тушган.\nСуперлига. Тур голи - Шаҳзод Убайдуллаев 2\nМоуринью: " Ҳакам майдонда инсон сифатида қолиши керак" 3\nАПЛ. "Шеффилд" - "Тоттенхэм" 3:1 0\nАнглия. Кейннинг 3та голи инобатга олинмаган ўйинда "Тоттенхэм" 3та гол ўтказиб, мағлуб бўлди 15\n"Бухоро" - "Металлург" 1:4. Барча голлар ва хавфли вазиятларни томоша қилинг 0\n"Тоттенхэм"нинг тоза голи инобатга олинмади...ми? 7\nАндрей Шипилов: "Шаҳзод Убайдуллаев ҳали бор имкониятни намойиш этгани йўқ" 1


Туркманистонга борар бўлсангиз, оққа ўрганинг\n12 апрел 2021, Тошкент вақти: 00:24\nТуркманистонда исталган русумдаги автомобил эгаси бўлишингиз мумкин, фақат унинг ранги оқ бўлса, бас.\nИсми ошкор қилинмаслиги шарти билан Озодликнинг туркман хизматига интервью берган божхона расмийсига кўра, Туркманистон ҳукумати қора, тўқ кўк ва қизил машиналар импортини тўхтатиб қўйди ва экспортчилардан бу ранглар ўрнига оқ автомобиллар юборишни сўраяпти.\nМавжуд машиналар пешонасига ҳам оқ рангга бўялиш ёзилган бўлиши мумкин. Туркманистонлик милиция ходимларидан бири Озодликка ман қилинган рангдаги машиналарнинг йиллик мажбурий техник кўрикдан ўтганини тасдиқловчи гувоҳнома бермаслик ҳақида буйруқ борлигини айтди. Бошқа бир ходим эса бу иддаони рад этди.\nЎртача маош 200 доллар атрофида бўлган Туркманистонда автомобилни бошқа рангга бўяш 800-1000 долларга тушади.\nОқ ранг президент Қурбонқули Бердимуҳаммедов атрофида вужудга келган шахсга сиғинишнинг муҳим унсурларидан биридир. Аввал тиш шифокори бўлиб ишлаган Бердимуҳаммедов мамлакат пойтахтини оқ мармар билан безатиб чиққан. Яна у оқ отларни минади ва одатд,а оқ гилам ҳамда оқ гуллар қучоғида, оқ кийимда чиқиш қилади.\nУнга оқ ранг жуда ёқади.\nТуркманистоннинг “оқ” инқилоби\nТуркманистоннинг "Оқ инқилоби"\nРасмийларга кўра, янги қоидалар президентнинг оқ рангга бўлган қизиқиши билан боғлиқ бўлмаслиги мумкин. Шунчаки мамлакатнинг субтропик иқлимида тўқ ранглар тез бузилади. Бу эса, ўз навбатида, автократик мамлакат обрўсига доғ туширади.\nЎзини “ҳимоячи” деб атайдиган ва 2006 йилдан бери давлат раҳбари сифатида Туркманистонни бошқариб келаётган Бердимуҳаммедов бир неча марта ўзига содиқ бўлган ҳукумат расмийларига қимматбаҳо оқ машина совға қилган. Яқиндан буён у оммавий тадбирларга оқ лимузинлардан иборат эскортда бора бошлади.\nАммо Бердимуҳаммедов серхаражат бўлмаган транспорт воситаларидан ҳам фойдаланиб туради.\nПрезидент бошқаларни рағбатлантириш учун велосипед миниб, видеога ҳам тушган. Видеода президент эгнидаги оқ кийими билан қора кийимли велосипед минган шерикларидан ажралиб турганини кўриш мумкин.\nБердимуҳаммедовнинг отларга бўлган қизиқиши ҳам кўпчиликка маълум, тилларанг Ахалтака каби отлар уни унчалик хуш кўрмаса ҳам.\nҚурбонқули Бердимуҳаммедовнинг отдан йиқилиб тушгани акс этмиш видеони қуйида томоша қилишингиз мумкин:


Сизга омад, умидли ёшлар! – Сурхон тонги\nБош саҳифа / Таълим / Сизга омад, умидли ёшлар!\nАвгуст 1, 2018\tТаълим Изоҳ қолдириш 744 Кўрилди\nБугун 1 август. Мамлакатимизнинг барча олий таълим даргоҳларида тест синовлари эрталабки соат 8:00 дан бошланди. Айтиш жоизки, бу йил тест имтиҳонларини ўтказиш тартиблари такомиллаштирилиб, жараённинг шаффофлиги тўла таъминланади.\nХусусан, абитуриентларнинг ота-оналари мазкур жараённи видеокузатув воситалари ёрдамида кўриш имкониятига эга бўлишмоқда. Вилоятимиздаги олий таълим муассасаларига 56 минг нафардан кўпроқ талабгор ҳужжат топшириб, ўз билими ва омадини синаб кўрмоқчи. Олий таълим муассасалари ёшларимизга ҳаёт учун зарур бўлган мутахассисликларни таклиф этишмоқда. Улар орасида шифокорлик, муҳандис-қурувчилик, ишлаб чиқариш, фермерлик, фан ва маданият, санъат каби соҳалар бор.\nАлбатта, имтиҳонгача бўлган даврда ҳам бу галги синовларнинг адолатли ўтиши учун Давлат тест маркази томонидан кўрилаётган ташкилий чора-тадбирлар, тест саволларининг даражаси билан боғлиқ мулоҳазаларга тегишли жавоблар бериб борилди. Бундан абитуриентлар ва уларнинг ота-оналари қаноат ҳосил қилишди. Ана шундай кайфият билан йўлга отланган умидли ёшларимизга синовларда омадлар тилаймиз.\nОлдинги Вояга етмаганлар ҳуқуқлари\nКейинги Валютафурушларнинг пайи қирқилди\n“Миллий армиямиз – ёшларнинг мардлик, матонат ва жасорат мактаби”


Ҳинд ёшларининг ўзбек тилини ўрганишга қизиқиши баланд — Шахид ТАСЛИМ - Халқ сўзи\n13:23 17 Август 2020 Жамият\nЎзбек тилининг халқимиз ижтимоий ҳаётида ва халқаро миқёсдаги обрў-эътиборини тубдан ошириш мамлакатимизда давлат тили бўйича амалга оширилаётган сиёсатда устувор аҳамият касб этади. Президентимиз ташаббуси билан амалга оширилаётган ислоҳотлар ҳам давлат тилини ривожлантиришга оид илмий-тадқиқот ишларини қўллаб-қувватлаш, бу соҳада халқаро ҳамкорликни амалга оширишга қаратилган. Қайд этиш жоиз, бунинг самарасида ўзбек тилининг халқаро миқёсдаги ўрни ва нуфузи юксалишда давом этмоқда, унинг бошқа тиллар билан алоқалари ижтимоий воқелик сифатида ривожланиб бораётир.\nБугунги кунда қатор халқаро таълим даргоҳларида бўлгани каби Ҳиндистоннинг Жомия Миллия Исломия университетида ҳам ўзбек тили ва адабиёти кенг ўқитиб келинмоқда. «Дунё» АА мухбири ушбу олий ўқув юртининг Ўзбек тили ва адабиёти таълими йўналиши раҳбари, профессор, доктор Шахид Таслим билан суҳбатлашди.\n– Ўзбекистон билан Ҳиндистон ўртасидаги дўстлик ришталари тарихи узоқ ўтмишга бориб тақалади. Буюк ипак йўлининг икки мамлакат ҳудудидан ўтиши нафақат савдо-иқтисодий, балки маданиятлар ўртасида ҳам чуқур алмашинувлар юз беришига хизмат қилган. Ўзбекистон мустақилликка эришганидан сўнг ўзаро муносабатлар янги мазмун билан бойиб бормоқда.\nЎзбекистон мактаблари ва олий ўқув юртларида ҳинд тилларига қизиқиш юқори. Шунингдек, ҳинд маданияти ва кинофильмлари ҳам мамлакатда кенг оммалашган.\nШу билан бирга, Ҳиндистонда ҳам Ўзбекистон маданий-маърифий ҳаётига қизиқиш ортиб бормоқда. Жумладан, ҳинд ёшлари, хусусан, илмий доира вакиллари орасида ўзбек тилини ўрганиш ва ўзбек адабиётшунослиги соҳасида илмий изланиш олиб бораётганлар сони кўпчиликни ташкил қилади.\nҲиндистондаги машҳур олий таълим муассасаларидан бири Жомия Миллия Исломия университетида 2004 йилдан буён ҳиндистонлик талабаларга ўзбек тили ўқитилмоқда. Мазкур университет Ҳиндистонда ўзбек тили ўқитиладиган ягона олий ўқув маскани ҳисобланади. Университет раҳбарияти ўзбек тилини ёшлар ўртасида тарғиб қилишга алоҳида эътибор қаратиб келмоқда.\nУниверситетда ўзбек тили бўйича таҳсил олган ёшлар орасида бугунги кунда ўзбек тили ва адабиёти бўйича илмий тадқиқот ишларини олиб бораётганлар кўпчиликни ташкил қилади. Шунингдек, ўзбек тилини ўрганган талабалар бугун икки мамлакат ўртасида сайёҳлар алмашинувининг муҳим иштирокчиларига айланишмоқда.\n1920 йилда ташкил этилган Жомия Миллия Исломия университети Ҳиндистон пойтахти Деҳли шаҳрида жойлашган. У мамлакатдаги учта энг йирик университетлардан бири бўлиб, 9 та факультет, 38 та бўлим бор. Шунингдек, олий ўқув юртида Ҳиндистон ва жаҳон халқлари муносабатларини илмий тадқиқ этувчи 27 та марказ фаолият олиб бормоқда. Марказларда илмий тадқиқотлар билан бир қаторда хорижий тиллар чуқур ўргатилади.\nУниверситетда ўзбек тилида таълимни ташкил этиш жараёнида ёшларга ўзбек тили ва мамлакат тарихини чуқурроқ ўргатишга ҳаракат қилиб келмоқдамиз. Зеро, тил жамият ривожи ва шаклланишида муҳим ўрин тутади ва улар ўзаро боғлиқ ҳолда ривожланади. Ўзбек тилидан сабоқ бериш баробарида ўзбек тил ва адабиётининг замонавий ривожланиши бўйича илмий тадқиқот ҳам олиб боряпман.\nТаъкидлаш жоиз, университетимизда ўзбек тили ва маданияти маркази ҳам ташкил этилган.\nШунингдек, мазкур таълим даргоҳида «Ўзбек тили дўстлари» клуби фаолиятини йўлга қўйдик. «Ўзбек тили дўстлари» клуби томонидан ўтказиб келинаётган тадбирлар, маданий-маърифий тадбирлар ҳинд ёшларининг ўзбек халқи қадриятлари ва анъаналарига бўлган қизиқишининг ортишига, бу, ўз навбатида, клуб аъзолари сафининг кенгайишига хизмат қилмоқда.


Қирғизистоннинг яна бир собиқ Президенти “Қумтор” бўйича сўроқ қилиниши мумкин | Qalampir.uz\nҚирғизистоннинг яна бир собиқ Президенти “Қумтор” бўйича сўроқ қилиниши мумкин\nОлам\t20 Август 21:00 5789\nҚирғизистон Бош вазири аппарати собиқ раҳбари ҳамда Асқар Акаевнинг собиқ сафдоши Бекболот Талгарбеков агар бирор нарса юз берса, қочқиндаги собиқ Президент Қурманбек Бакиевни Қирғизистонга олиб келишга тайёр. Бу ҳақда “АКИpress” хабар бермоқда.\n“Бу менинг шахсий фикрим. Мен оммавий ахборот воситалари орқали Президент Садир Жапаровга таклиф қиляпман. Умид қиламанки, у буни ўқийди ва муносабат билдиради. Мен у билан бу ҳақда гаплашмадим. Шундай экан, кутамиз”, деган у.\nТалгарбеков Бакиев ҳам, Акаев сингари сўроқ қилиниши кераклигини таъкидлаган.\n“Аввалроқ, Асқар Акаев билан қирғиз халқини бирлаштириш, тинчлик ва тотувликка чақириш мақсадида музокаралар олиб борилди. Агар мамлакат раҳбарияти бирлашмоқчи бўлса, Бакиевни ҳам олиб келиш керак. Уни “Қумтор” бўйича сўроқ қилиш керак, деб ҳисоблайман. У худди Акаев сингари “Қумтор”га алоқадор. Улар шартнома тузишмаган, лекин уларнинг келишувлари бизнинг мамлакат учун фойдасиз бўлган. Шунинг учун улар сиёсий жавобгар. Акаев бунинг учун узр сўради”, деган Талгарбеков.\nТалгарбековга кўра, Бакиев келиб, бу келишувларни ким тузганини айтиши керак.\n“Ижтимоий тармоқларда лойиҳанинг асосий муаллифи Акилбек Жапаров бўлганини ёзишади. Бакиев буни тасдиқласа, яхши бўларди. Шунда жиноий жавобгарлик Акилбек Жапаровга, сиёсий жавобгарлик эса Бакиевга юкланади”, деган у.\nМаълумот ўрнида, Қурманбек Бакиев 2005-2010 йилларда Қирғизистон Президенти бўлган. У 2010 йил 7 апрелда мамлакатни тарк этган.\nМамлакат ҳарбий суди 2014 йил июль ойида собиқ Президент Қурманбек Бакиев, унинг укаси Жаниш Бакиев ва собиқ Бош вазир Дониёр Усеновни 2010 йил 7 апрель воқеалари иши бўйича умрбод қамоқ жазосига ҳукм қилган. Суд уч айбланувчини Оқ уй яқинидаги майдонда намойишчиларни оммавий ўққа тутишда айбдор деб топган. Уларнинг учаласи ҳам Қирғизистондан ташқарида бўлгани учун сиртдан судланган.\nЭслатиб ўтамиз, жорий йилнинг 2 август куни 16 йил мобайнида Россияда яшаб келган Акаев ватани Қирғизистонга қайтарилди. Дастлаб, собиқ Президент “Қумтор” олтин кони бўйича Миллий хавфсизлик давлат қўмитаси томонидан сўроқ қилинди. Сўнгра, у давлат раҳбари Садир Жапаров билан учрашди. Учрашувдан сўнг, Асқар Акаев матбуот анжуманида Қирғизистон Президентига “ҳамма нарсани айтиб бериш” имконияти учун миннатдорлик билдирган. 8 август куни эса Акаев мамлакатни тарк этган.\n25 Сентябрь 20:55 39681\n25 Сентябрь 09:33 29758\n25 Сентябрь 16:47 28173\n26 Сентябрь 18:14 27546\n25 Сентябрь 22:43 26095


Нью-Йоркдаги халқаро автокўргазманинг 5та энг ёрқин намунаси\n18:18 / 26.03.2016\nАвтооламдаги янги ихтиролар Детройтдаги автосалонда, энг замонавийлари Женевада, юқори технологияли машиналар Лос- Анжелесдаги кўргазмада намойиш этилади. Бироқ, Манхэттендаги бу йилги кўргазма ҳам қизиқарли бўлиши кутилмоқда. 25 март куни Javits Centerда очиладиган автосалон янгиликларга бой бўлиши тахмин қилинмоқда. Блумберг агентлиги ушбу воқеага доир ўзида мавжуд маълумотлар билан ўртоқлашди. Қуйида Нью-йорк автосалонида намойиш этилиши кутилаётган 5та янгилик билан танишинг.\nЯпониянинг Acura компанияси ишлаб чиқарувчи йўлтанламасларга Америкада қизиқиш катта бўлсада, ўтган йили бу модель савдоси 11%га пасайган. Аммо MDX савдолар бўйича BMW X5дан кўпроқ сотилган.\nNissan GT-R нинг автомобиль бозоридаги ўрнини баҳолаш анча мушкул. У Годзилла номи билан япон дрифтерларидан тортиб Дубай шайхларигача бутун дунёда машҳур. Шунга қарамай, сўнгги вақтларда GT-R ҳам бозорда ўз ўрнини бўшатиб қўймоқда.\nУлкан жип ҳар доим кишининг диққатини тортиши аниқ. Гарчи Америка автосаноати қимматбаҳо седан ва купелар ишлаб чиқариш бўйича бошқа етакчилардан ортда бўлсада, жиплар ишлаб чиқаришда Детройтга етадигани йўқ. Муаммо шундаки, ўтган йили сотилган ҳар бир Lincoln Navigator ҳиссасига 3та General Motors ишлаб чиққан Cadillac Escalade тўғри келади.\nАлбатта, Toyota Lincolnнинг тантанасини йўққа чиқаришга ҳаракат қилиб кўради. Дастлаб, Highlander ҳашаматли ҳисобланмасди, аммо йиллар ўтиши билан моделда янги имкониятлар пайдо бўлди. Эндиликда унда бир нечта экран, Wi-Fi портларни кўриш мумкин. TrueCar таҳлилчиси Эрик Лайманнинг башорат қилишича, янги Highlander Prius ва Lexusнинг айрим жиҳатларини ўзида мужассам этади. Тасаввур қилинг: сиз 7 кишилик «спорткар» эгасисиз!\nБугунги кунда Subaru’нинг асосий "бошоғриғи" шундаки, компания талабга жавоб бера олмаяпти. Албатта, мижозлар анча дабдабали, хавфсиз ва кенг бўлган Forester ҳамда Outback’ни харид қилишга ошиқадилар. Ихчамгина Impreza хетчбеки эса Subaru учун унчалик ҳам муҳим эмас. Аммо, шу ҳафтада бизга намойиш этиладиган модель компаниянинг ягона янги платформаси негизида ишлаб чиқарилади.\nГарчи, Нью-Йорк автосалонида ушбу автомобиллар намойишига барча интиқ бўлсада, унутманг, кутилмаган ҳодисалар ҳар доим рўй бериши мумкин.


Грузияда “Мимино” ва “Кин-дза-дза” фильмларининг сценарий муаллифи Резо Габриадзе вафот этди\n27 июн 2022, Тошкент вақти: 16:08\nГрузияда таниқли киносценарист Резо Габриадзе 85 ёшида вафот этди. У собиқ Совет Иттифоқида Георгий Данелия томонидан суратга олинган “Ғам чекма”, “Мимино”, “Кин-дза-дза” ва “Паспорт” фильмаларининг сценарий муаллифи сифатида танилган эди.\nБундан ташқари Габриадзе Тбилисида марионеткалар театрига ҳам асос солган. У рассом ва ҳайкалтарош сифатида ҳам ном чиқарган. Унинг асарлари АҚШ, Германия, Франция, Япония ва Исроилдаги хусусий коллекцияларда сақланади.\nГабриадзе ўнлаб унвонларга, мукофотларга, жумладан, Франция Республикаси санъат ва адабиёт орленига сазовор бўлган.


CNN бошловчиси Трампни ҳақорат қилгани учун ишсиз қолди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Jahon/CNN бошловчиси Трампни ҳақорат қилгани учун ишсиз қолди\nCNN бошловчиси Трампни ҳақорат қилгани учун ишсиз қолди\n0 1 131 Less than a minute\nThe Wall Street Journal газетаси ёзишича АҚШ президенти Дональд Трампни ҳақоратловчи фикр билдиргани учун CNN телеканали бошловчиси Реза Аслан телеканалдан ишдан бўшатилган.\n«CNN «Эътиқод қилувчилар» сериясини ишлаб чиқаришда Реза Аслан билан ҳамкорлик қилмаслик тўғрисида қарор қабул қилди.» дейилади хабарда\nЛондонда 4 июн куни кетма-кет содир этилган терактдан сўнг Президент ўзининг Тwitter ида «қатъий, ақлли ва хушёр» бўлиш зарурлиги ҳақида ёзган хабарига жавобан Реза Асланнинг дағал ва чўрткесар жавоби ушбу воқеаларга сабаб бўлди.\nТрамп хабарида «Қўшимча хавфсизлик даражаси сифатида кириш учун таъқиқлар зарур» дейилган эди.\nДавлат раҳбарининг бу сўзларини изоҳлар экан Реза Аслан Трамп ҳақида «У нафақат Америка президентлик институтидаги доғ ва иснод, у бутун инсоният учун исноддир» деган фикрни билдирди.\nБир муддат вақт ўтгач, Реза Аслан ўз твитини олиб ташлади ва Instagramда узр сўраб янги хабар киритди, лекин барибир ишдан бўшатилди.\nШимолий Корея ракетаси киберҳужум натижасида портлаб кетган\nПеруда аэропортга қўнаётган Boeing йўловчи самолётида ёнғин чиқди


ЎзА - Махсус рухсатномани сохталаштирган шахс қўлга тушди\nМахсус рухсатномани сохталаштирган шахс қўлга тушди\nФарғона шаҳрида 23 июль куни О.С. таниши К.Ш.нинг ишончига кириб, транспорт воситасини бошқариш учун махсус рухсатномаси бўлмаганлиги сабабли жарима майдонига олиб кириб қўйилган “Damas” автомашинасини бир миллион сўм эвазига олиб чиқиб беришни ваъда қилган.\nУ ЙҲХБ инспектори номидан ёзилган транспорт воситаларини жарима майдонидан олиб чиқиш тўғрисидаги махсус рухсатномани сохталаштирган. Жарима майдонида сақланаётган “Damas” русумли автомашинасини олиб чиққан ва пулларни ўз эҳтиёжларига сарфлаб юборган.\nБундан ташқари, О.С. мана шундай қалбаки ҳужжатдан фойдаланиб, 300 000 сўм эвазига таниши Қ.А.га тегишли бўлган “Cobalt” русумли автомашинасини жарима майдонида олиб чиқиб, пулларни ўз эҳтиёжларига сарфлаб юборган.\nМазкур ҳолат юзасидан Фарғона шаҳар ИИО ФМБ ҳузуридаги тергов бўлими томонидан Жиноят Кодексининг 168-моддаси 3-қисми (фирибгарлик) билан жиноят иши қўзғатилиб, тергов ҳаракатлари олиб борилмоқда.


«Келажакда вазият яна мураккаблашади» — сув хўжалиги вазири Ўзбекистонга кириб келадиган сув миқдори ҳақида - Daryo\n09:51, 05.12.2021 30451\nЎзбекистон ҳудудига сув кириб келиш миқдори 2050 йилга қадар камида 5 миллиард кубга камайиши кутилмоқда. Бу ҳақда Сув хўжалиги вазири Шавкат Ҳамроев 2 декабрь куни ўтказилган матбуот анжуманида қайд этди, дея хабар бермоқда «Дарё» мухбири.\n«Глобал исиш муаммоси Ўзбекистонга ҳам жуда катта салбий таъсир кўрсатяпти. Баъзилар «Музликларни тез эриши яхши-ку, кўпроқ сув келяпти», — дейди. Музликлар кўп эригандан кейин у қайта тикланади. Масалан, Орол денгизи қуришидан олдин қор, ёмғирлар кўп ёғарди, яъни сув сувни тортади. Лекин музликлар эриган сари тикланиш жараёни ҳам камайиб боради.\nЎзбекистон 80—90 йилларда курашсиз, жанжалсиз 64 миллиард куб сув оларди. Аммо глобал исиш натижасида сувларнинг келиш оқими камайиб, 51-52 миллиард куб қолди. Бу миқдор келажакда ҳам камайиб боради. Ҳисоб-китобимизга кўра, юртимизга сув келиши 2050 йилгача яна камида 5 миллиард кубга камаяди.\nШунингдек, сув омборлари қурилиши, ер ўзлаштиришлар, бошқа соҳаларнинг ривожланиши сабаб яна сув оқими камайиши кутилмоқда. Менинг тахминларимга кўра, 10 миллиард кубга камайиши мумкин. Вазият яна мураккаблашади, биз бунга тайёргарликни бошлаганмиз», — деди Ҳамроев.\nҲамроев келгусида сув келишининг камайишининг олдини олиш мақсадида бир қатор ишлар қилинаётганини таъкидлади.\n«Ўзбекистонга чегара нуқталаридан кириб келаётган сувларнинг қишлоқ хўжалиги маҳсулотлари экиладиган ерларга етиб боргунича 40 фоизи йўқолади. Бизнинг концепциямиздан 40 фоизни ҳар йили бир фоиздан камайтириш ҳам ўрин олган. Бу вазифани уддалашимиз учун тириллион-тириллион маблағлар ажратиляпти. Хусусан, сув иншоотларини такомиллаштиряпмиз ва таъмирлаяпмиз, энг оғир ҳудудларда кичик-кичик сув омборлари қуряпмиз, каналлар четини бетонлаштиряпмиз, сувни тўғри тақсимлайдиган замонавий қурилмалар ўрнатяпмиз.\nБундан ташқари, сув самарадорлигини ошириш бўйича ҳам олимлар билан ҳамкорликда бир қатор ишлар қилинмоқда. Сув тежовчи технологияларни ўрнатиш, сувни бошқарадиган ходимлар малакасини ошириш, дунё тажрибасини ўрганишга катта аҳамият қаратяпмиз. Шу каби саъй-ҳаракатлар орқали юқорида айтилган 10 миллиард кубни 5 миллиардга камайтиришга имкониятимиз бор», — деди сув хўжалиги вазири.\nМавзуга доир: Ўзбекистонда 2022 йилда 500 минг гектардан зиёд томорқадан самарали фойдаланиш учун 100 миллион доллар ажратилади\n07:26, 06.01.2022 166249\n12:42, 25.12.2021 132336\n13:50, 16.01.2022 108863\n00:11, 24.01.2022 3427\n23:47 Бугун 5066\n23:34 Бугун 4187\n23:31 Бугун 2982\n12:53 Бугун 112969\n12:23 Бугун 98609\n23:43, 21.01.2022 93024\n14:16, 22.01.2022 83096


Аббос ал-Жавхарий (IX асрнинг биринчи ярми)\nХалифа ал-Маъмун даврида Бағдод ва Дамашқда фаолият кўрсатган йирик астроном ва математиклардан бири — ал-Аббос ибн Саъид ал-Жавҳарий аслида Фороб шаҳри (ҳозирда Гавҳартепа)да дунёга келган. Унинг ҳаёти ва фаолияти ҳақида манбаларда аниқ маълумотлар сақланмаган. Ал-Жавҳарийнинг 830- йиллар атрофида Маъмун академиясидаги астрономик кузатишларда иштирок этганлиги инобатга олиниб, уни IX асрнинг биринчи ярмида яшаб ўтган деган хулосага келинган.\nЎрта аср Шарқ халқлари фани ва маданияти тарихига оид илк библиографик асар — «Китаб ал-Фихрист»нинг муаллифи Ибн ан-Надим юнон олими Евклиднинг «Негизлар» («ал-Усул») номли китоби ҳақида гапирар экан, унга ёзилган шарҳлардан бирини ал - Жавҳарий битган, деб маълумот беради.\nАл-Жавҳарийнинг фаолияти ҳақидаги асосий маълумотлар Ибн ал-Қифтийнинг машҳур «Олимларни ҳакимлар ҳақидаги маълумотлар билан таништириш» («Ихбар ал-улама би ахбар ал-ҳукама») китобида сақланиб қолган. Унда шундай дейилади: «Ал-Аббос ибн Саъид ал-Жавҳарий мунажжим бўлиб, у астрономия ва астрономик ҳисобларда моҳир мутахассис ҳисобланган. (Шу билан бирга) у астрономик жиҳозлардан фойдаланиҳда ҳам ноёб истеъдод соҳибидир: У халифа ал-Маъмунга ҳамроҳ бўлган ва ал-Маъмун уни Боғдодда аш-Шамосия минтақасидаги тажриба ишларига масъул олимлар билан астрономик кузатишларни олиб боришга ундади. Ал-Жавҳарий баъзи сайёралар, қуёш ва Ойнинг ўрнини аниқлаган. Натижада ушбу соҳа аҳллари ора-ида машҳур бўлган ўз зижини ярата олди. Унинг ўзи ва ҳамкасблари — Санад ибн Али, Холид ибн Абд ал-Малик ал-Марваррудий, Яҳё ибн Абу Мансурлар мусулмон дунёсида биринчи бўлиб астрономик кузатиш ва тажрибалар олиб борган шахслардан бўлган. Ал-Жавҳарий қуйидаги асарларнинг муаллифидир: «Зиж китоби», «Евклид китобига шарҳ» («Китаб тафсир китаб Уқлидис»), «Евклиднинг «Негизлар» асарининг биринчи китобига у (ал-Жавҳарий) қўшган шакллар» («Китоб ал-ашкал аллати задаҳа фи-л-мақала ал-увла мин Уқлидис»)». Ибн ал-Надим ва Ибн ал-қифтийларнинг ал-Жавҳарий ҳақидаги юқоридаги маьлумотларини XVII аср турк библиографи Ҳожи Халифа асосан ўзгаришсиз қайтаради.\nАл-Жавҳарий ўз давридаги бошқа етук астрономлар билан ҳамкор-лиқда халифа ал-Маъмуннинг топшириғига биноан режалацгҳшлган\n«ал-Маъмуннинг текширилган зижи»ни ёзишда фаол иштирок этган. У Бағдоддан ташқари, Дамашқ шаҳридаги астрономик кузатишларда қатнашиб, астрономиядан ташқари математикада ҳам катта натижаларга эришди. Унинг Евклиднинг «Негизлар» китобига ёзган шарҳи ва бу асарнинг биринчи китобига қўшган шакллари, параллел чизиқлар ҳақидаги ғоялари олимни геометрия соҳасида ҳам чуқур билимлар соҳиби бўлганидан далолат беради. Бундан ташқари, ал-Жавҳарий «Негизлар» китобини ислоҳ қилиш» («Ислаҳ ли китаб ал-Усул») асарининг ҳам муаллифидир. Мазкур асар бизгача етиб келмаган бўлса-да, унинг мазмуни ҳақидаги тўлиқ маълумотлар XIII асрда яшаган қому-сий олим Насириддин Тусийнинг «Параллел чизиқлар ҳақидаги шубҳаларни даволаш» («ар-Рисола аш-шафиййа ан шакк фи-л-хутут ал-мутавазиййа») рисоласида баён этилади. Ал-Жавҳарий ўзининг бу китобида Евклиднинг «Негизлар» асаридаги V постулатни исботлашга ҳаракат қилади. Маълумки, «Негизлар» асарининг бу қисмида параллел чизиқлар ҳақида мулоҳазалар юритилади. Бу мавзу устида бош қотирган ал-Жавҳарий бурчак ичида жойлашган ҳар қандай нуқтадан бурчакнинг икки тарафини бирлаштирувчи чизиқ чизиш мумкин, деган хулосага келади. Муаллиф қўллаган параллел чизиқлар назарияси шуниси билан аҳамиятлики, ундан 1800 йили франциялик геометрияшунос олим А. М, Лежандр V постулатни исботлашда фойдаланган.\nАл- Жавҳарийнинг юқорида санаб ўтилган асарларидан ташқари яна икки асар ёзганлигидан далолат берувчи қўлёзмалар сақланган. Улардан биринчиси, «Евклиднинг «Негизлар» асарининг бешинчи китобига қўшимчалар» («Зийадат фи-л-мақала ал-ҳамиса мин китаб Уқлидис») номи билан аталиб, у ҳозирда Америка, Туркия, Эрон, Тунис ва Щиндистон кутубхоналарида мавжуд. Иккинчи, «қуёшнинг ер марказидан узоқлигини аниқлаш» («Рисола фи маърифат буъд аш-шамс ан-марказ ал-ард») рисоласи ягона нусхада Байрутда сақланмоқда.


13:40 / 10.06.2019 12570 pdf Ўқиш режими + -\n«Эй иймон келтирганлар! Кўп гумонлардан четда бўлинглар, чунки баъзи гумонлар гуноҳдир. Жосуслик қилманглар. Баъзиларингиз баъзиларингизни ғийбат қилмасин. Сизлардан бирортангиз ўлган биродарининг гўштини ейишни яхши кўрадими? Ҳа, ёмон кўрасизлар. Аллоҳдан қўрқинглар! Албатта, Аллоҳ тавбани кўплаб қабул қилувчидир, раҳмлидир». (Ҳужурот сураси, 12-оят).\nУшбу оятда Аллоҳ таоло мўмин-мусулмон бандаларини бир неча ёмон сифатлардан, ахлоқий касалликлардан, ҳалокатга элтувчи дардлардан қайтармоқда. Улардан биринчиси: «Кўп гумонлардан четда бўлинглар, чунки баъзи гумонлар гуноҳдир».\nГуноҳга олиб борувчи иллатлардан бири бадгумонликдир. Бадгумонлик кишилар ҳақида бўлар-бўлмасга ёмон шубҳалар қилиш, уларга нисбатан туҳмат ва ҳадик маъносида фикр юритишдир. Одатда, бундай гумонларнинг кўпи асоссиз, беҳуда бўлади. Шу боисдан ҳам: «Кўп гумонлардан четда бўлинглар…» дейиляпти.\nЎтган уламолардан Зажжож раҳматуллоҳи алайҳи: «Бадгумонлик яхши кишилар ҳақида ёмон гумон қилишдир. Аммо аҳли фисқ бўлса, ундан нима фосиқлик зоҳир бўлган бўлса, шуни гумон қилишга ҳаққимиз бор», деганлар. Ўйлаб кўрилса, ўзаро низолар ва келишмовчиликлар кўпроқ бир-биридан ёмон гумонда бўлишдан ҳам келиб чиқади. Ёмон гумондан четда бўлиш учун доимо кишилар ҳақида яхши гумонда бўлиш, улар ҳақида етган хабарларни яхшиликка йўйиш керак. Бу ҳақда ҳазрати Умар розияллоҳу анҳу: «Агар яхшиликка буришнинг бирорта йўли бўлса ҳам, мўмин биродарингдан чиққан сўз ҳақида фақат яхши гумон қил», деганлар.\nИмом Бухорий раҳматуллоҳи алайҳи Абу Ҳурайра розияллоҳу анҳудан ривоят қилган ҳадисда Набий алайҳиссалом: «Зинҳор ва зинҳор бадгумон бўлманглар, чунки бадгумонлик сўзнинг энг ёлғонидир», деганлар. Бошқа бир ҳадисда эса: «Агар одамларнинг айбини ахтарадиган бўлсанг, уларни бузасан», деган эканлар.\nХусусан, иш бошида турган раҳбарлар бу нарсада эҳтиёт бўлишлари лозимлиги имом Абу Довуд Абу Умомадан ривоят қилган ҳадисда яққол кўринади. Бу ҳадисда Набий алайҳиссалом: «Агар амир одамлардан айб излайверса, уларни бузади», деганлар. Маълумки, кимнинг ўйига бадгумонлик ўрнашса, у одам ўша гумонини тасдиқлаш учун ҳужжат ва далил қидира бошлайди. Натижада гумон остидаги одамнинг ўзига билдирмасдан, айбини излашга тушади. Буни эса «жосуслик» дейдилар. Шунинг учун ҳам биз ўрганаётган ояти каримада гумондан четланишга амр қилингандан сўнг «Жосуслик қилманглар» деб, бу қабиҳ ишдан қайтарилмоқда. Одатда, бировга ёмонлик етказиш ниятида айбларини ва заиф жойларини, ўзига билдирмай, яширинча излашга «жосуслик» дейилади. Бу иш ҳам катта гуноҳлардандир. Чин мусулмон кишининг қалби бу каби жирканч одатлардан пок бўлмоғи зарур. Боз устига, бу иш Ислом динининг асосий ғояларидан бири бўлмиш инсоннинг каромати, ҳурмати, иззати ва обрўсини ҳимоя қилиш масаласига чамбарчас боғлиқдир. Ислом мазкур ҳуқуқларнинг муқаддаслигини эътироф этади, уларнинг ҳеч бир ҳолда поймол бўлмаслигининг чорасини кўради. Ислом жамиятида инсонларнинг жонлари, молу мулклари, уй-жойлари омонликда, сир-асрорларию яширин нарсалари бехатар бўлиши зарур. Ҳатто жиноятнинг олдини олиш баҳонаси билан ҳам одамларнинг ортидан жосуслик қилишга ижозат йўқ. Ҳукм очиқ-ойдин кўриниб турган ишга қараб чиқарилади. Гумон қилишга, шубҳаланишга ва пойлашга ҳеч кимнинг ҳаққи йўқ. Бадгумонлик жосусликка йўл очишини айтиб ўтган эдик. Энди жосуслик ғийбатга йўл очишини айтмоқчимиз. Шунинг учун ҳам ояти каримада «жосуслик қилманг» деган амрдан кейин «Баъзиларингиз баъзиларингизни ғийбат қилмасин», деб уқтирилади.\nИмом Абу Довуд Абу Ҳурайра розияллоҳу анҳудан ривоят қилган ҳадисда Набий соллаллоҳу алайҳи васалламдан кишилар:\nҒийбатнинг ҳаромлигини, ғийбат гуноҳи кабиралардан эканини ҳамма уламолар бир овоздан таъкидлаганлар. Бу иш нақадар қабиҳ ва нақадар ёмон экани ояти кариманинг ўзида ҳам ажойиб услуб ила баён қилинмоқда: «Сизлардан бирорталарингиз ўзининг ўлган биродарининг гўштини ейишни яхши кўрурми?»\nҚуръони Карим бировни ғийбат қилишни ўша шахснинг ўлгандан кейин гўштини ейиш билан баробар қилмоқда. Маълумки, одамнинг гўштини ейиш мумкин эмас, ўлган одамнинг гўштини ейиш эса хаёлга ҳам келтириб бўлмайдиган иш. Шунинг учун юқоридаги «Сизлардан бирорталаринг яхши кўрурми?» деган саволга ҳеч ким «Ҳа», деб жавоб бера олмайди.\nШу боисдан оятнинг ўзи «Ҳа, ёмон кўрасизлар» деб таъкидламоқда. «Ўликнинг гўштини тановул қилишни кўнглингиз қандай кўтармаса, бировни ғийбат қилишни ҳам шундай кўтармасин», демоқда\nҒийбатчилар охиратда ҳам жазосиз қолмайдилар. Расули Акрам алайҳиссолату вассалом: «Мерожга чиққанимда мисдан бўлган тирноқлар билан юзларию кўксиларини тирнаётган бир қавмнинг олдидан ўтдим. Мен:\nОятнинг охирида Аллоҳ таоло мўминларнинг барчасини, хусусан, юқорида зикр қилинган гуноҳларни қилганларни Аллоҳдан қўрқишга даъват қилиб, «Аллоҳдан қўрқинглар!» дейди.\nШу билан бирга, аввал билмай, гуноҳ содир этилган бўлса, тавба қилиб, гуноҳини ювиш мумкинлигини эслатиб, Аллоҳнинг фазлу карамидан ноумид бўлмасликка чақиради. Албатта, Аллоҳ тавбани кўп қабул қилувчи ва раҳмлидир.\nҲар қандай гуноҳдан қай тарзда тавба қилинса, мазкур гуноҳлардан тавба қилишда ҳам ўшандай ҳолат, яъни ўтган ишга қаттиқ афсус қилиб, дилидан надомат чекиб, иккинчи бор бу ишни қилмасликка аҳд қилиш ва аҳдига вафо қилиш билан вужудга келади. Аммо ғийбатчининг тавбаси бу билан тугамайди. Уламолар унинг тавбаси тўлиқ бўлиши учун яна бир муҳим шартни қўйишган. У ҳам бўлса, қаерда, қайси мажлисда ғийбат қилган бўлса, ўша ерда, ўша мажлисда ғийбат қилинган киши ҳақида яхши гапларни гапириши керак. Мўмин-мусулмонлар ғийбатдан четланибгина қолмасдан, бошқа ғийбатчиларнинг оғзига уриб, ғийбатга йўл қўймасликка ҳаракат қилишлари матлубдир.\nИмом Аҳмад ривоят қилган ҳадисда Набий алайҳиссалом: «Кимки бир мўминни ғийбатчи мунофиқдан ҳимоя қилса, қиёмат куни Аллоҳ таоло унинг гўштини дўзах ўтидан ҳимоя қилувчи фаришта юборади. Кимки бир мўминни сўкмоқчи бўлиб, уни ғийбат қилса, Аллоҳ таоло уни гапидан қайтмагунича, жаҳаннам кўприги устида ушлаб туради», деганлар.\nКўриб турганимиз оятларда мўминларга нидо қилиниб, улар турли ёмонликлардан сақланишга, юксак инсоний фазилатларга эргашишга даъват этилган бўлсалар, келаси оятда Аллоҳ таоло бутун инсониятга хитоб қилиб, ҳамманинг асли бир эканини эслатади, барчани мўминликка чорлайди.\nСаидаббос 13:45 / 05.08.2021\nГъофурур Рохим Уъзи гунохларимизни кечирсин\nБАХРИДДИН 10:23 / 30.09.2019\nКАТТА ФОЙДА ОЛДИМ,гийбатнинг зарарини англадим, рахмат!\n11:35 / 10.06.2019 2219\n19:00 / 10.06.2019 1997\n5341 16:26 / 10.04.2019\n38000 14:11 / 05.02.2019\n9396 17:40 / 20.05.2019\n10282 19:30 / 21.12.2019


Xiaomi Mi 9 Lite расман тақдим этилди – кутилганидан арзон, лекин... - Terabayt.Uz\nЛекин ҳиндистонлик таниқли инсайдер Судҳаншу Амбҳоре (Sudhanshu Ambhore) берган маълумотларга кўра, Xiaomi Mi 9 Lite ўзининг хитойча версиясидан камеранинг иккинчи датчигида фарқ қилиши керак эди. Бироқ кечаги тадбирда аниқ бўлдики, у ўша Xiaomi CC9 моделидан умуман фарқ қилмас экан – прошивкаси глобал эканини айтмаса, албатта. Лекин инсайдер унинг нархида ҳам адашган экан...\nШундай қилиб, Xiaomi Mi 9 Lite бош камераси 48+8+2 мегапикселлик, олд камераси эса 32 мегапикселлик сенсорларга эга. Диагоналига 6,39 дюймлик AMOLED-экраннинг тасвир аниқлиги 1080х2340 пикселлик, дактилоскопик датчик ҳам унга интеграция қилинган.\nСмартфоннинг аппарат қисми асосида Snapdragon 710 платформаси ётади, унга 6 гигабайтлик тезкор хотира ҳамроҳлик қилади. Қурилма харидорларга доимий хотираси 64 ҳамда 128 гигабайтлик вариантларда таклиф этилади.\nXiaomi Mi 9 Lite аккумуляторининг ток сиғими 4030 мА/соатга тенг бўлиб, 18 ваттлик технология бўйича тезкор қувватлана олади. Шунингдек, смартфон контактсиз тўловлар учун NFC модули билан ҳам жиҳозланганини таъкидлаш ўринли. Уни MIUI 10 график қобиғи остидаги Android 9 Pie операцион тизими билан тақдим этишди.\nМазкур моделнинг савдоси унинг тақдимот жойи – Испанияда бошланади, кейин эса бошқа Европа мамлакатлари бозорига ҳам чиқарилади. Унинг нархи ҳам кутилганидан (яъни, Судҳаншу Амбҳоре айтган 365 доллардан) анча арзон экан. Xiaomi Mi 9 Lite оқ, кўк ва кул ранг корпусларда таклиф этилади, ички хотираси 64 гигабайтлиги 319 евро, 128 гигабайтлик варианти эса 349 евродан сотилади.\nЎзбекистонда эса компаниянинг турли русумлардаги телефонларини атиги 670 000 сўмдан бошланувчи нархларда Terashop.uz интернет-дўконимиздан харид қилиш имкони бор.\nЎҚИНГ: Xiaomi янги 5G-флагманлари намойишига таклиф этяпти: унда яна нималарни кўрамиз?\n#Xiaomi #андроид смартфон #Xiaomi Mi 9 Lite #Xiaomi CC9


Ўзбекистонда янги Маъмурий ҳуқуқбузарликлар тўғрисидаги кодекс лойиҳаси ишлаб чиқилди. Унда фуқароларнинг жамоат жойларида ибодат либосларида юриши бўйича белгиланган жазо олиб ташланмоқда.\n“Ва ниҳоят яна бир мантиқсиз ва кўпчиликка ноқулайлик келтирган жазо йўқолаяпти”, – дея маълум қилди депутат Расул Кушербаев.\n2021 йил июл ойида “Виждон эркинлиги ва диний ташкилотлар тўғрисида”ги қонуннинг янги таҳрири қабул қилинган эди. Фуқароларнинг жамоат жойларида ибодат либосларида юришларига йўл қўймаслиги ҳақида эски қонунда белгиланган модда янги қонунга киритилмаган.\nШундай бўлса-да, бунинг учун жавобгарлик амалдаги Маъмурий жавобгарлик тўғрисидаги кодексда сақланиб қолмоқда. Унга кўра, жамоат жойида диний либосда юрганлар БҲМнинг 5 бараваридан 10 бараваригача миқдорда жаримага тортилиши ёки 15 суткагача маъмурий қамоққа олиниши мумкин.\nБироқ, декабр ойида Адлия вазирлиги давлат хизматчиларининг одоб-ахлоқ кодекси лойиҳасини муҳокамага қўйганида бу мавзу яна баҳсларга сабаб бўлганди.\n“Давлат ташкилотларида барча ходимларга иш жойида бир хилда уларнинг сиёсий ва мафкуравий қарашларини ёки динга муносабатини акс эттирувчи либосларда бўлиш ёки белгиларни тақиб юриш тақиқланади”, дея ёзилган лойиҳада.


Ўзбекистонда карантин 1 июнга қадар узайтирилди. Шу билан бирга, қатор фаолият турларига рухсат берилди. Куннинг шу ва бошқа муҳим хабарлари мақолада.\nҒарбнинг Financial Times ва The New York Times нашрлари ўз материалларида Россияни коронавирусдан расмий ўлим статистикасини пасайтирганликда айблашди.\nТожикистон соғлиқни сақлаш вазирлиги коронавирусдан вафот этган кишилар тўғрисида маълумотларни эълон қилди.\nМигрантлар орасида жиноятлар сони 1,2 фоизга камайди. Асосан қотиллик, талончилик, босқинчилик ва ўғрилик жиноятлари камайди.\nЎзбекистонда карантин чекловлари ҳудудлардаги эпидемиологик вазиятга қараб аста-секин юмшатилмоқда. Аммо касаллик устидан тўлиқ ғалаба қозонилмагунча санитария меъёрлари иш жойи ва жамоат жойларида сақланиб қолинади.\nФарғона вилояти коронавирусдан холи ҳудудга айланди\nФарғонада коронавирус билан касалланган сўнгги бемор бутунлай соғайди ва ҳудуд коронавирусдан холи ҳудуд мақомига эга бўлди.\nШунингдек, "яшил" ва "сариқ" ҳудудларда санитария-гигиена талабларига қатъий амал қилган ҳолда хизмат кўрсатиш турларига босқичма-босқич рухсат бериш мумкинлиги белгиланди.\nЛесото Африка иттифоқига кирувчи 55 давлатдан COVID-19 билан боғлиқ ҳолат қайд этилган 54 давлат бўлди.


Олти ўзбек автоҳалокат қурбони бўлди\nРоссиядаги ахборот воситалари хабарига кўра, 14 мартга ўтар кечаси Москва вилоятида рўй берган автоҳалокат оқибатида Ўзбекистоннинг олти фуқароси ҳалок бўлган. Яна бир неча ўзбекистонлик шифохонага ётқизилган.\nРоссия Федерацияси Йўл ҳаракати хавфсизлиги давлат инспекцияси вакиласи Светлана Ланданинг “Озодлик”ка билдиришича, автоҳалокат юк машинаси ичида ўзбекистонликлар бўлган микроавтобусга урилиб кетиши натижасида содир бўлган. Микроавтобус ҳайдовчиси ва олти йўловчи воқеа жойидаёқ ҳалок бўлган.\nРоссия Фавқулодда вазиятлар вазирлиги вакили Алексей Жигулин эса ҳалокат оқибатида жабрланган уч киши шифохонага ётқизилгани, икки йўловчига амбулатория тартибида тиббий ёрдам кўрсатилганини билдирди.\nСветлана Ланда эса ҳалок бўлганларнинг шахси аниқланганини маълум қилди.\n“Микроавтобус ҳайдовчиси Младенков Смоленск вилоятида яшовчи Россия фуқаросидир. Қолган барча қурбонлар Ўзбекистон фуқаролари бўлган.\n“Қорақалпоғистонлик 1986 йилда туғилган Жунусбой Қурбонов, 1972 йилда туғилган Валихон Қиёсов, Қорақалпоғистоннинг Тахтакўпир туманида яшовчи 1985 йилда туғилган Ринат Давлатёров, 1972 йилда туғилган Жеткерген Ражабов, 1982 йилда туғилган Холмирза Зарипов, 1986 йилда туғилган Жасур Ғоипов авария қурбон бўлди”, – деди С.Ланда.\nУнинг сўзларига кўра, 1978 йилда туғилган Аҳмедов Ю.Г., 1977 йилда туғилган Масаринов С.Т., 1984 йилда туғилган Полтанов М.М., Чимбой туманининг Майжон қишлоғида яшовчи 1982 йилда туғилган Султонмуродов Х.С., Нукусда яшовчи 1964 йилда туғилган Бобожонов Ю.Д. автоҳалокат пайтида жароҳатланган.\nС.Ланда айни пайтда мазкур воқеа юзасидан жиноят иши қўзғатилганини маълум қилди.


"Пахтакор" - "Қизилқум" ўйинидан олдин: Арвеладзе ва Актамовга доир қизиқарли факт ва рақамлар (статистика)\nMr.NoBoDy 21.06.2019 14:00\nСуперлиганинг 12-тури доирасидаги "Пахтакор" - "Қизилқум" учрашувидан олдин ҳар иккала жамоаларнинг бош мураббийилари статистикасига эътибор қаратамиз.\n2017 йилнинг иккинчи қисмидан бошлаб "Пахтакор"ни ўз қўлига олган Шота Арвеладзе бугун жамоа бошқарувидаги 73-учрашувини ўтказади. Бунга қадар грузиялик мутахассис "Пахтакор" рулида барча мусобақаларда (Олий лига/Суперлига, Ўзбекистон Кубоги, ОЧЛ, Лига Кубоги) 72 ўйинда ишлашга улгурди. Арвеладзе "Пахтакор" бош мураббийи сифатида ҳозирга қадар 47 ғалаба, 13 дуранг ва 12 мағлубият қайд этган. Тўплар нисбати: 135-58.\nНавоийнинг "Қизилқум" бош мураббийи сифатида ишлаб келаётган Ҳамиджон Актамов учун эса бугунги баҳс 114-ўйин (Олий лига/Суперлига, Ўзбекистон Кубоги, Лига Кубоги) бўлади. Навоийликлар Актамов бошқарувида қуйидагича натижалар қайд этишган: 38 ғалаба, 31 дуранг ва 44 мағлубият. Тўплар нисбати: 136-157.\nҚизиғи, Актамов бош мураббийлигида "Қизилқум" ўтказилган ўйинларда ғалабадан кўра кўпроқ мағлубиятга учраган. Яъни мағлубиятлар сони ғалабалардан кўп.\nЯна бир қизиқ тарафи, Шота Арвеладзе "Пахтакор" рулида 72 ўйин ўтказганига қарамасдан, 2016 йилдан буён "Қизилқум"га расман бош мураббий этиб тайинланган Актамов жамоаси 113 учрашувда урган голлардан атига битта кам киритган.\nЯъни, "Қизилқум" Актамов бошқарувида 113 баҳсда 136та гол урган бўлса, "Пахтакор" Арвеладзе қўл остида 72 учрашувда 135та гол киритишни уддалаган. Бугун мазкур кўрсаткич бўйича Арвеладзе буткул илгарилаб кетиш имкониятига эга.\nҚизиқарли факт сифатида Ҳамиджон Актамов Шота Арвеладзедан Ўзбекистонда биринчи бўлиб очко олган мутахассис бўлганини эътироф этиш мумкин. Лекин ҳозиргача грузиялик мутахассис Актамов жамоасига ютқазмай келмоқда.\nЯна бир эътиборга молик жиҳат шуки, сўнгги бор Олий лигада ишлаган ва ҳозирги Суперлигага ўзгартирилган чемпионат давомида истеъфога чиқарилмаган мураббийлар рўйхатида айнан Арвеладзе, Актамов ва "Насаф" устози Рўзиқул Бердиев қолганини айтиш мумкин. Суперлигада ишлаган қолган барча мутахассислар истеъфога чиқиб, жамоа ўзгартиришга улгуришди.


Sport — Страница 3 — Teleradio.uz\nҲаверцдан Семедугача. АПЛ клубларининг 2020 йилги ёзги трансфер ойнасидаги энг қиммат харидлари\nБуюк Британиянинг Sky Sports нашри Англияда 2020 йилги ёзги трансферлар ойнасининг энг қиммат харидлари рейтингини эълон қилди. Рейтингда «Байер»дан «Челси»га ўтган Кай Ҳаверц (75,8 миллион фунт) етакчилик қилмоқда. Кейинги ўринда «Манчестер Сити» «Бенфика»дан сотиб олган Рубен Диаш бормоқда (65 млн фунт). Кучли учликни «Челси»нинг яна бир хариди Бен Чилуэлл (50 млн фунт) эгаллаган. Премьер Лиганинг 2020 йилдаги топ-10 хариди билан танишинг: 1. Кай Ҳаверц («Байер» — «Челси», 75,8 миллион фунт); 2. Рубен Диаш («Бенфика» — «Манчестер Сити», 65 млн фунт); 3. Бен […]\nSport / Xabarlar\n2020 йил ёзги трансферлар вақтида энг кўп пул сарфлаган клублар маълум бўлди\nЕвропада трансферлар ойнаси 5 октябрь, душанба куни ёпилди. Унинг натижаларига кўра, сарф-харажатлар бўйича «Челси» биринчи ўринни эгаллади. Фото: Twitter/@ChelseaFC Лондонликлар 7 футболчини сотиб олиш учун 271 миллион евро сарфлади. Булар: Кай Ҳаверц (80 миллион евро), Тимо Вернер (53 миллион евро), Бен Чиллиуэл (50,2 миллион евро), Ҳаким Зиёш (40 миллион евро) ва Эдуард Менди (24 миллион евро), шунингдек, клуб Маланг Сарр ва Тиаго Сильвани эркин агент сифатида ўз сафига қўшиб олди. Мазкур кўрсаткич бўйича кейинги ўринларни «Манчестер Сити» (156,8 миллион евро) ва «Барселона» […]\nDunyo / Sport / Xabarlar\n«Барселона» футболчилар маошини яна камайтирмоқчи\nФото: «Барселона» ФК Ортда қолган молиявий йил якунларига кўра клуб 97 миллион евро миқдорида зарар кўрди. Раҳбарият янги ҳисобот даврида вазият янада оғирлашиб кетишидан хавотирда. Бунга йўл қўймаслик учун «Барселона» раҳбарияти футболчилардан иш ҳақини камайтиришни сўрамоқчи. Cadena SER маълумотларига кўра, музокаралар «норасмий алоқалар» орқали амалга оширилади. Шунингдек, клуб йиллик тўловларни ҳам камайтириш учун шартномаларни узайтиришни таклиф қилмоқчи. Маълумот ўрнида, «Барселона»нинг 2019 йилдаги иш ҳақи харажатлари 642 миллион долларга баҳоланганди (тахминан, 545 миллион евро). Каталон клуби Ла Лиганинг 5-туридан кейин 3 ўйин ўтказган ҳолда 7 очко […]\nАПЛ. «Ливерпуль» ўз дарвозасидан 7 та тўп ўтказиб, шармандали мағлубиятни қабул қилиб олди\nФутбол бўйича Англия Премьер Лигасининг 4-турида «Ливерпуль» 4 октябрь, якшанба куни «Астон Вилла» меҳмони бўлди. Учрашувнинг 4-дақиқасидаёқ «Ливерпуль» дарвозабонининг хатосидан кейин Олли Уоткинс мезбонларни ҳисобда олдинга олиб чиқди. 22-дақиқада Уоткинс ўзининг ва жамоасининг иккинчи голини урди. 33-дақиқада Муҳаммад Салоҳ ҳисобни қисқартиришга эришди. Бироқ орадан икки дақиқа ўтиб, «Астон Вилла» футболчилари яна ҳисобни оширди. 39-дақиқада Уоткинс ҳет-трикни расмийлаштирди. Иккинчи бўлим дебютида Росс Барклининг зарбасидан кейин тўп мерсисайдликлар дарвозасидан жой олди. Орадан беш дақиқа ўтиб Салоҳ иккинчи голи билан вазиятни ўнглашга уринди. […]\nЖозе Моуринью собиқ жамоасини аяб ўтирмади (1:6)\nАнглия чемпионатининг 4-турида «Тоттенхэм» меҳмонда «Манчестер Юнайтед»ни мағлуб этди. Ҳисоб ўйиннинг иккинчи дақиқасидаёқ очилди. Мезбонлар хавбеги Бруну Фернандеш 11-метрли зарбани аниқ амалга оширди. Шундан сўнг «Тоттенхэм»дан Танги Ндомбеле ва Сон Хин-Мин биттадан гол уришди. Шу тариқа, 7-дақиқага келиб жамоалар учта гол уришга муваффақ бўлишди. Бу 2010 йил апрелдан бери Англия премьер-лигасида қайд этилган энг яхши натижага айланди: ўшанда «Манчестер Сити» «Бёрнли» дарвозасини уч марта ишғол қилишнинг уддасидан чиққанди. 1999 йил февралдан бери илк бор 7 дақиқада иккита жамоа дарвозасига жами учта […]\nТомас Мюллер — энг кўп соврин ютган немис футболчиси\nЯқинда «Бавария» (Мюнхен) Дортмунднинг «Боруссиясини 3:2 ҳисобида ютиб, саккизинчи маротаба Германия суперкубогини ютди. Шу тариқа «Бавария»нинг жами совринлари сони 77 тага етди. Шуларнинг учдан бир қисмидан кўпроғини клуб Томас Мюллер билан бирга қўлга киритган. Суперкубокдан сўнг Томас Мюллернинг шахсий совринлари сони 27 тани ташкил этмоқда. У совриндорлик борасида «Бавария» ҳамда терма жамоадаги собиқ шериги Бастиан Швайнштайгердан ўзиб кетди. 31 ёшли Томас Мюллернинг ғалабалари: 9 карра — Бундеслига чемпиони 6 карра — Германия кубоги ғолиби 6 карра — Германия суперкубоги ғолиби 2 карра […]\nRonald Kuman “Barselona”dagi ikkinchi o‘yinidayoq klub tarixiga kirdi\n“Barselona” Ispaniya chempionatining ikkinchi turidan o‘rin olgan “Selta”ga qarshi o‘yinda 3:0 hisobida g‘alaba qozondi. Foto: Twitter Dastlabki turda esa Katalon klubi “Vilyarreal”ni mag‘lub etgandi (4: 0). Shu tariqa jamoa bosh murabbiyi Ronald Kuman o‘z lavozimiga tayinlanganidan keyin La Liganing dastlabki ikki o‘yinida o‘z darvozasi daxlsizligini saqlab qolgan holda kamida yetti gol urib, g‘alaba qozongan to‘rtinchi murabbiyga aylandi. Bungacha mazkur natijani Xerardo Martino (2013), Karles Reshak (1991) va Terri Veneybls (1984) qayd etgandi. Eslatib o‘tamiz, yozda klub rahbariyati Kike Setyenni iste’foga chiqargach, Kuman uning o‘rnini egallagandi. Manba: Daryo.uz\nУЕФА стадионларга чекланган миқдорда мухлислар киритилишига рухсат берди\nТаъкидланишича, УЕФА ҳомийлигида ўтадиган ўйинлар пайтида стадионларга томошабинларни киритиш ҳақида қарор қабул қилинган. Ушбу ҳолатда стадионларнинг 30% ўриндиқларини мухлислар билан тўлдиришга рухсат берилган. Журналист Роб Ҳарриснинг таъкидлашича, Чемпионлар Лигаси гуруҳ босқичи ўйинлари тақвими 2 октябрь куни эълон қилинади. Клубларга агар маҳаллий ҳокимият томонидан тақиқ бўлмаса, томошабинларнинг стадионга киритилиши мумкинлиги ҳақида хабардор қилинган. Меҳмон жамоаларнинг мухлислари эса аввалгидек ўйинларга қўйилмайди. Мухлислар стадионларга келаси ҳафтадаёқ Миллатлар Лигаси доирасида ўтказиладиган ўйинларда ташриф буюриши мумкин. Чемпионлар Лигаси гуруҳ босқичининг 1-тур ўйинлари эса 20—21 октябрь кунлари бўлиб ўтади. Манба:Daryo.uz\nУЕФА Суперкубоги. «Бавария» клуби «Севилья»ни қийинчилик билан енгди\nФото: Uefa.com Будапештдаги «Пушкаш-Арена» стадионида бўлиб ўтган УЕФА Суперкубогида ЕЧЛ ғолиби «Бавария» Европа лигаси чемпиони «Севилья»ни қийинчилик билан таслим этди. Ўйиннинг биринчи таймида Окампоснинг голига эвазига «Севилья» ҳисобда олдинга чиқиб олди. Орадан кўп вақт ўтмай, «Бавария» Горетцканинг голи билан жавоб қайтарди. Иккинчи таймда ҳам кучлар тенг келиб, гол киритилмади ва баҳс тақдири қўшимча бўлимларда ҳал қилинадиган бўлди. Қўшимча бўлимда захирадан майдонга тушган Хави Мартинес гол уриб, мюнхенликларга ғалабани тақдим этди. Шу тариқа «Бавария» ўз тарихида иккинчи бор УЕФА Суперкубогини қўлга […]\n«Барселона» Луис Суарес «Атлетико»га ўтганини маълум қилди\n«Барселона» 33 ёшли уругвайлик ҳужумчи Луис Суарес «Атлетико»га ўтгани ҳақида эълон қилди. Бу ҳақда Каталония клубининг расмий сайтида хабар берилган. «Атлетико» «Барселона»га уругвайлик учун 6 миллион еврони учун турли бонуслар шаклида тўлайди. «Барселона» Луис Суаресга садоқати учун самимий миннатдорчилик билдиради ва унга энг яхши тилакларни тилайди», — дейилади кўк-анорранглиларнинг хабарномасида. «Луис Суаресга ўтган 6 йил учун раҳмат!» — дейилган «Барселона» матбуот хизматининг «Твиттер»даги хабарида. 24 сентябрь, пайшанба куни футболчи учун хайрлашув маросими, сўнгра масофадан туриб матбуот анжумани ўтказилади. Суарес «Барселона» таркибида 2014 йилдан бери тўп […]\nСамарқандда яна бир йирик корхона ишга туширилади\nХитой ва АҚШ инвесторлари Самарқанд вилоятида қадоқланган сув, шарбат ва сут маҳ..\nНуржан ШАЙЛДАБЕКОВА: Халқаро ҳамжамиятнинг Ўзбекистонга бўлган қизиқиши ортмоқда\nПарламент сайловларида халқаро кузатувчи сифатида иштирок этиш учун мамлакатимиз..


Гвардиола: «Сане «Бавария»га ўтаяпти, унга омад тилаб қоламиз»\nЧоршанба, 01 Июль\n«Манчестер Сити» бош мураббийи Пеп Гвардиола жамоанинг германиялик яримҳимоячиси Лерой Сане ҳақида фикр билдирди.\n«Келишув ҳали амалга ошганича йўқ. Аммо кичик муаммолар бўлса-да, афтидан Сане «Бавария»га ўтаяпти. Унга омад тилаймиз ва бу ерда ўтказган йиллари учун миннатдорчилик билдирамиз. «Бавария»дек фантастик клубда у ўзига янги саҳифа очади.\nҲамманинг ўз ҳаёти бор. У кетишни истади. Унинг жамоада қолишини хоҳлагандим, бироқ Сане янги жамоасида ўзини яхшироқ ва бахтлироқ ҳис қилишини ўйлади», - дея испаниялик мураббийнинг сўзларини келтирмоқда Goal.\nЭслатиб ўтамиз, Сане «Манчестер Сити» билан шартномани узайтиришдан бош тортганди. Маълум бўлишича, Манчестер ва Мюнхен клублари 24 ёшли немис футболчисининг трансфери бўйича келишувга эришган. Германия клуби инглиз жамоасига 60 миллион евро трансфер пули тўлаши кутилмоқда. Сане «Бавария» билан йилига 17 миллион евро маошли 5 йиллик шартномага имзо чекиши хабар қилинганди.\nЛерой Сане Пеп Гвардиола


Иқтисодий ривожланишга кўмаклашиш маркази директори Юлий Юсупов Ground Zero томонидан ташкил қилинган вебинар доирасида «Банк ислоҳоти нима учун зарур?» мавзуида ўз фикрлари билан ўртоқлашди ҳамда саволларга жавоб берди.\nИқтисодчининг таъкидлашича, соғлом, нормал банк тизимининг 2та асосий функцияси мавжуд. Булар: келишувларни таъминлаш ва воситачилик. Юлий Юсупов мазкур фунцияларни амалга оширишга ҳозирда тўсиқ бўлаётган муаммоларни санаб ўтди.\n- Инфляция - биринчи сабаб. Бу Марказий банкимизнинг айби эмас, бу бизнинг жами иқтисодий сиёсатимиз. Банклар нима учун имтиёзли кредитлар беради? Чунки бунга уларни назорат қилувчи ташкилотлар, ҳукумат идоралари, ҳокимлар, баъзида Марказий банкнинг ўзи ҳам мажбур қилади. Бу асосан давлат банклари. Бизда тижорат банклар активларининг 80 фоизи давлатга тегишли. Асосий банклар – давлат банклари. Имтиёзли кредитларни улар беришади.\nОдатда инфляция учун Марказий банк жавоб беради. Мамлакатда инфляция юқори бўлса, демак Марказий банк айбдор. Инфляцияда бизнинг Марказий банк айбдорми? Ҳам ҳа, ҳам йўқ. Жавобгарлик у қадар катта эмас деб ўйлайман. Чунки кўп нарса унга боғлиқ эмас. Буни тушунтиришга ҳаракат қиламан. Менинг фикримча, иқтисодиётимиздаги инфляция, пул массаси кўплигининг асосий сабаби – катта [миқдордаги] кредит эмиссияси. Имтиёзли кредитлар берилади, яъни ҳатто инфляция даражасидан ҳам паст бўлган фоиз ставкасида кредитлар берилади. Ана шу кредит эмиссиялари ҳам ортиқча пул массасининг манбаи ҳисобланади. Биздаги вазиятда менинг назаримда у [инфляциянинг] асосий манбаи. Мендаги сўнгги маълумотларга қараганда, Халқаро валюта жамғармаси ҳисоб-китобларига кўра, бизда бериладиган кредитларнинг 60 фоизи бу – паст фоиз ставкасидаги имтиёзли кредитлар. Агар товар ресурсининг нархи паст бўлса, талаб катта бўлади. Кредитлар реал иқтисодиёт ўсишига қараганда кўпроқ ўсган.\nТижорат банкларимиздаги кредитларнинг 70 фоиздан ортиғи давлат секторига ажратилади, 29 фоизи – хусусий секторга.\nҲозирда маъмурий бошқарувда нима содир бўлмоқда? Марказий банк фоиз ставкаларини белгиламайди, бироқ ҳукумат ҳозирда ана шу имтиёзли кредитларни бермоқда. Шу сабабли юқорида айтиб ўтилган инфляциядан ташқари яна кўплаб муаммолар келиб чиқмоқда. Бу – бозордаги ўйин қоидаларининг тенг эмаслиги, чунки кимдир олди, бошқа биров ололмади, масалан, имтиёзли кредитларни давлат корхоналари олди, кичик бизнес эса ололмади.\nЭркин бозордаги юқори фоиз ставкалари. Гап шундаки, одатда имтиёзли кредитлар бюджетдан субсидиялаштирилмайди. Ўз-ўзидан, банклар харажатларни кимнингдир ҳисобидан қоплаши керак. Кичик бизнесга ажратиладиган кредитларда фоиз ставкалари анча юқори бўлади. Яъни кичик бизнес ўзи учун ва имтиёзли кредит олган “ўша амаки” учун тўлайди. Пул етишмаслиги ана шундан келиб чиқади, чунки пул имтиёзли кредитлар учун ажратилади. Эркин бозордаги фоиз ставкаларининг юқори эканлигининг сабаби ҳам шунда.\nКейинги муаммо – рақобат. Бу ердаги муаммо нимадан иборат? Айтиб ўтганимдек, аксарият банклар – давлат банклари. Кўпинча мазкур давлат банклари ихтисослаштирилган, бир-бири билан рақобат қилмайди. Бизда хориж банклари кам. Улар бор, лекин етарли даражада тор соҳаларга ихтисослаштирилган. Ўз-ўзидан, банк секторидаги рақобат кучсиз. Рақобат учун асосий тўсиқ – лицензиялаш масалалари. Лицензиялашнинг ношаффоф тизими бозорга маҳаллий ёки хорижий янги банкларнинг эркин киришига йўл қўймайди. Эслаб кўрайлик, 10 йил муқаддам нечта банк бўлган? Қанча бўлган бўлса, ҳозир ҳам шунча. 30тадан кам. Яқинда рўйхатдан ўтган 2та хорижий банкни ҳисобга олмаганда.\nЯна бир муаммо – ишончнинг кучсизлиги. Чунки шахсий мулк ва келишувлар ҳуқуқи – кучсиз. Қонунлар ёмон, ишламайди. Суд тизими даҳшатли. Шунинг учун кредит бериш ёки олиш мумкин бўлган барча иқтисодиёт субъектлари банкларга ишонмайди.\nЯна бир сабаб – давлат структурасининг банк ишига фаол аралашуви. Улар фақатгина имтиёзли кредитлар эмас, кўпинча ёмон кредитлар. Катта эҳтимол билан [давлат] кредитларни қайтармайдиган корхоналарга беришга мажбур қилади. Улар банкларнинг “елкасига ўтириб олади”. Ўз-ўзидан, ишонч ҳам камаяди.\nКасаллик сабабларини аниқладик. Энди уни даволаш ҳақида гапирамиз. Бу каби касалликларни қандай даволаш керак? Касалликлар ўзига хос. Лекин биз нормал банк тизими қандай ишлаши кераклигини айтамиз. Демак, дорилар аниқ.\nИмтиёзли кредитлашдан воз кечиш керак. Истисноли ҳолатлардан ташқари. Албатта, имтиёзли кредитлаш қўлланиладиган ҳолатлар бўлади. Бундай ҳолатлар бўлса, у банклар ҳисобидан эмас, бюджетдан молиялаштирилиши керак.\nБанкларнинг бир қисмини хусусийлаштириш керак. Қолган давлат банкларини стратегик ҳамкорларга айлантиришни татбиқ этиш лозим. Ҳеч бўлмаса, банкнинг 5-10 фоиз акцияларига эгалик қилсин, ана шунда банкни корпоратив бошқарув қоидалари бўйича фаолият юритишга мажбур қилади. Ташқи инвестор, стратегик ҳамкор банкда корпоратив бошқарув тизими йўлга қўйилмаган бўлса, у ерга келмайди.\nЛиценциялашнинг шаффоф тизимини йўлга қўйиш. Бозорга янги, жумладан, хорижий ўйинчиларни киритиш.\nБанкдан ташқари кредит секторини ривожлантириш.\nМулк ҳуқуқини мустаҳкамлаш. Бунинг учун хуқуқий, суд, сиёсий ислоҳотни ўтказиш керак. Бу нафақат банк сектори, балки иқтисодиёт учун муҳим, - дейди Юлий Юсупов.


Қорақалпоғистонда сув йўқлигидан Нукус-Тошкент магистраль йўлини тўсиб қўйган аҳолига сув берилди - EFFECT.UZ\nҚорақалпоғистонда сув йўқлигидан Нукус-Тошкент магистраль йўлини тўсиб қўйган аҳолига сув берилди\n. 22:54 | 21.07.2020\n21 июль куни “Qoraqalpoq24” телеграм канали Қорақалпоғистоннинг Беруний тумани фуқаролари Нукус-Тошкент автойўлини тўсиб қўйгани ҳақида хабар берган эди. Бунинг сабаби сифатида маҳаллий аҳоли томорқасини суғориш учун ариқ ва каналларда сув танқислиги кузатилаётгани боис томорқалардаги экинлар сувсизликдан қуриб қола бошлагани айтилганди.\nВидеолавҳада аксарият аёллар бўлган инсонлар “Найман” кўприги яқинида йўлнинг бевосита қатнов қисмида тўпланиб олгани сабабли юк ва энгил автомобилларнинг узун тирбандлиги вужудга келганини кўриш мумкин.\nMakan.uz сайтининг ёзишича, айни вақтга келиб, мазкур муаммо бартараф этилган ва аҳоли томорқаларига сув бериш мақсадида сув насослари ишга туширилган.\nУнда ёзилишича, йўлни тўсиб қўйиш ҳолати Беруний тумани Абай овул фуқаролар йиғини, Қуралпа аҳоли пунктида рўй берган. Ойдинлик киритилишича, 10 кун мобайнида “Найман2 каналига сув келмаган.\n“Туман ҳокими зудлик билан воқеа жойига этиб борди ва муаммо бартараф этилди”, – дейилади хабарда. Ҳуқуқ-тартибот идоралари аҳолини уйларига тарқатган.\nТаъкидланишича, туман маҳаллалари сони 13та бўлиб, уларнинг барчасига бир вақтнинг ўзида сув этказиб бериш муаммодир. Шунга кўра, навбатма-навбат суғориш йўлга қўйилган.\nШу билан бирга, ҳаво ҳароратининг ҳаддан ортиқ иссиқ бўлиши ҳам ўсимликларга жиддий зарар келтирмоқда, дейилади хабарда.\nАндижонлик 42 ёшли бемор коронавирусдан вафот этди


Коррупцияни эртага енгиш учун иккита масалани бугун ҳал қилишимиз керак — Алишер Қодиров - UzNews.uz\n8 сентября, 09:02\n“Миллий тикланиш” ДП раиси жамиятда коррупцияни йўқотиш учун қайси муаммолар бугун ўз ечимини топиши шартлигини айтди.\n“Миллий тикланиш” ДП раиси, Олий Мажлис Қонунчилик палатаси депутати Алишер Қодиров коррупцияни йўқотиш учун нималар қилиш кераклигини маълум қилди.\n“Корейс сериалида бир эпизод диққатимни тортди: бахтсиз ҳодиса сабабли оиласини йўқотган, ёлғиз қолган ёш йигит йиллар ўтиб, тасодифан бахтсиз ҳодисада омон қолган укасини топиб олади. Кўз ёшлар, соғинч тўла қучоқлашишлар... Бироз ўтиб шу йигит акасининг қотил эканлигини билиб қолади ва ёлғон билан яшай олмаслигини айтиб, акасини айбига иқрор бўлишга кўндиради. Ака умрбод қамалади...\nЁлғон билан яшай олмаслик... Бу қандай хислат?\nНемислар вақтга соатдек амал қиладилар, японлар ташаббусларни амалга оширишда иккиланмайдилар, турклар байроғи учун ўлишга тайёр... Бу халқларнинг характерига айланиб кетган хислатлар шу халқларнинг тарбия тизимига сингдириб юборилган. Корейслар ҳам шу сабаб ёлғон билан яшай олмайдиган даражада тўғрилар.\nКоррупцияга қарши курашиш агентлиги директори Акмал Бурхоновнинг интервьюсини ўқиб чиқиб, хулосамни ёзишни зарур деб ҳисобладим. Чунки бу катта кураш. Уни биргина агентлик зиммасига юклаб қўйиб, натижани осмондан тушиб қолишини кутиб ўтириш нотўғри бўлади. Бу курашда лоқайд бўлмаган барча иштирок этиши керак.\nЖамиятимизда мустаҳкам илдизларга эга коррупцияни бошқарув тизимида шаффофлик ёки ғарбда муваффақиятга эришган назорат тизимларини жорий қилиш билан енгишга умид қилиш соддалик бўлади. Таҳлиллар, ишончли чиқишлар, таъсирли пиар акциялар ўткинчи кайфият яратиши мумкин, ишонинг, муаммони илдизига ҳам етиб бормайди. Қаноатим, муаммони ҳал этиш учун йиллар ва пухта ўйланган, тизимли ечим зарур.\nКоррупция – бировнинг ҳақини ейишдир. Бу жиноят ҳалолликни билмайдиган, бировнинг ҳақидан қўрқмайдиган инсонлар томонидан амалга оширилади. Шаффоф тизимлар ҳақидаги ҳаваслар ҳам шу каби инсонлар томонидан осонгина йўққа чиқарилади. Демак, масаланинг ечими инсон омили билан боғлиқ.\nҲалоллик ва бировнинг ҳақини ейишнинг ёмон эканлиги болалар онгостига боғчаданоқ сингдирилиши шарт. Сингдирилганида ҳам ҳозиргидек ҳисобот учун, жисмоний тарбия ўқитувчиси билан эмас, тизимли методика асосида, психология, педагогика, физиология ва мантиқни махсус, мукаммал ўқиган тарбиячилар томонидан сингдирилиши керак. Бундай ихтисослик Педагогика олийгоҳларида жорий этилиши ва бу соҳага тарбиячилик қобилиятига эга йигит-қизларни аввал психологик тестлар ва кейин имтиҳонлар билан танлаб олиниши керак. Минглаб шундай мутахассислар оилалар, боғчалар ва мактабларда фақат тарбия билан шуғулланиши керак...\nЖамиятда ҳалол инсонлар кўпчиликни ташкил этмагунича коррупцияни енгиш учун серхаражат ва самарасиз кураш тугамайди. Ўзимизни ўзимиз алдамайлик! Ҳар қандай жазолаш тизимининг таъсирчанлигини инсон белгилайди.\nКоррупция – аччиқ бўлса ҳам айтиш керак, яхши яшаш учун манба излашнинг оқибати ҳамдир.\nИнсон доимо яхши яшашга интилаверади. Ўқимаган, ўзини қийнамаган, дангасалик, эътиборсизлик, калтабин хатолар оқибатида ҳаётини изидан чиқариб юбориб қийналаётганларга "ўзингиз айбдорсиз" дея таъна қилиш осондир, лекин илмли, мутахассис, соҳасининг профессионаллари бўлганлар йиллаб пул йиғиб, жамғаргани кичик автомашина сотиб олишга ҳам етмаса бу ерда меҳнатга ҳақ тўлаш тизимининг тўғри эмаслиги хақида гапириш керак. Албатта, коррупция яна коррупция, ўғри яна ўғри, лекин, ишонинг меҳнатига етарли ҳақ олмаган одам нотўғри бўлса ҳам ўзи учун "коррупцияга мажбурликдан қўл урдим" деб хулоса қилаверади. Меҳнатга ҳақ тўлашнинг адолатли тизими бўлмаган жойда қанча қўрқитманг, жазоламанг, назорат қилманг, тарбияланганлар адолатли иш хақи излаб, тарбияланмаганлар яхши, ёмон фарқи йўқ, манба излаб ҳаракатланаверади.\nБиз коррупцияни бугун енголмаймиз. Жуда кўпчилик бировнинг ҳақидан қўрқмайди. Уларнинг ҳаммасини жазолаш мумкин бўлмаганидек, ҳаммасини ўзгартириб ҳам бўлмайди. Биз коррупцияни эртага енгиш учун иккита масалани бугун ҳал қилишимиз керак, яъни, тарбияни кучайтириш ва адолатли меҳнатга ҳақ тўлаш тизимини яратиш. Тамом!” дея ўз фикрларини билдирган Олий Мажлис Қонунчилик палатаси депутати.\nДепутат аввалроқ, карантин даврида тўй ўтказишга ўз муносабатини билдириб, ўзбек халқи юз йилдан бери ҳеч нарса ўрмаётганини ёзганди.\n9 сентября, 03:39\nКанакадир психология, физиология деявермасдан, мактабда кур'он, хадис илмидан билим берилса, ёш авлодни онгига халол-харом нима эканлиги сингдирилса узб. бунчалик харомхурликка ботмас эди.. Буни хаммаси динсизликдан, Оллохни танимасликдан узга нарса эмас...


Лидокаин маҳаллий қўллаш учун (спрей) – medu.uz – Дорилар ҳақида маълумотлар ўзбек тилида\nЛидокаин маҳаллий қўллаш учун (спрей)\nHome Йўриқномалар Лидокаин маҳаллий қўллаш учун (спрей)\nПрепаратниг савдо номи: Лидокаин\nТаъсир этувчи модда (ХПН): лидокаин (lidocaine)\nДори шакли: маҳаллий қўллаш учун (спрей).\nфаол модда: лидокаин – 50 мг;\nёрдамчи моддалар: енгил суюқ парафин, изопропилли, миристат, пропилпарабен.\n1 доза 5.0 мг лидокаин сақлайди.\nФармакотерапевтик гуруҳи: маҳаллий анестетик.\nАТХ коди: N01ВВ02.\nАмид тури маҳаллий анестетиги. Нерв импулсларини ҳосил бўлиши ва ўтишини блоклаш йўли билан маҳаллий анестезияни таъминлайди. Таъсир механизми нейронлар мембранасини натрий ионлари учун ўтказувчанлигини барқарорлаштирилиши билан боғлиқ. Бунда электрқўзғалувчанлик поғонаси ошади ва демак импульсларни ўтиши блокланади.\nЛИДОКАИНнинг таъсири 1 минут давомида бошланади ва 5-6 минут давом этади. Эришилган сезувчанликни пасайиши аста-секин 15 минут давомида йўқолади.\nСўрилиши: шиллиқ пардаларга маҳаллий қўлланганида лидокаин дозаси ва қўйилган жойига қараб турли даражада сўрилади. Шиллиқ пардалардаги перфузия тезлиги сўрилишига таъсир этади.\nТақсимланиши: Лидокаин яхши перфузияланадиган аъзоларда тақсимланади, шу жумладан буйракларда, ўпкада, жигарда, юракда, шунингдек ёғ тўқимасига ўтади. Йўлдошга пассив диффузия йўли билан ўтади. Йўлдошдаги тақсимланиши препаратни ҳомилага кириши ва заҳарли даражага етиши учун етарли бўлиши мумкин. Лидокаин онада қўлланганидан сўнг бир неча минут давомида йўлдошдан тез ўтиб ҳомиланинг қон оқимида пайдо бўлади.\nЛидокаин плазма оқсиллари билан боғланиши плазмадаги унинг ва альфа-1-ацид гликопротеинини (ААГ) концентрациясига кўп даражада боғлиқ. Маълумотларга қараганда лидокаин 33-80% га оқсиллар билан боғланади. Бу уремияси бўлган беморларда, буйрак кўчириб ўтказилган беморларда ва ўткир миокард инфарктидан кейин препаратни оқсиллар билан боғланишни кучайишига ишора қилади. Охиргиси шунингдек ААГ даражасини ошиши билан характерланади. Оқсиллар билан юқори боғланиши эркин лидокаин таъсирини камайтириши ёки ҳатто препаратнинг қон плазмасидаги умумий концентрациясини ошишига олиб келиши мумкин.\nМетаболизми: Лидокаин жигарнинг микросомал ферментлари иштирокида метаболланади, оксидланиш оқибатида бир неча минут давомида ишқорийликни пасайиши юз беради. Метаболизмнинг тезлиги жигардаги қон оқими билан чекланади, ва натижа сифатида пациентларда миокард инфарктидан кейин ва/ёки димланган юрак етишмовчилигида бузилган бўлиши мумкин. Лидокаиннинг биотрансформацияси натижасида ҳосил бўладиган метаболитлари – моноэтилглицинэксилидид (МЭГКС) ва глицинэксилидид, улар кам даражада антиаритмик фаолликка эга.\nЧиқарилиши: Тахминан 90% метаболитлар шаклида ва 10% ўзгармаган шаклда буйраклар орқали чиқарилади. ¡згармаган препаратни сийдик билан чиқарилиши қисман сийдикнинг рН га боғлиқ.\nНордон сийдик препаратни сийдик билан чиқариладиган қисмини ошишига олиб келиши ҳақида хабар берилган. Жигар касалликлари бўлган пациентларда лидокаинни Т ½ даври давомийроқ бўлади.\nШиллиқ пардаларни маҳаллий анестезияси учун стоматология амалиётида, оғиз бошлиғи хирургиясида ва ЛОР амалиётида, шу жумладан:\n– юза абцессларни ёриш;\n– қимирлаб турган тишларни суғириб ташлаш;\n– шиллиқ пардалардаги жарохатларда суяк бўлаклари ва чокларни олиб ташлаш;\n– тиш қопламалари ёки кўприксимон протезларни ўрнатиш учун милкни анестезияси;\n– тиш орасидаги катталашган милк сœрјични қўл ёки асбоб билан олиб ташлаш (ёки кесиш);\n– ренгенологик текширувларга тайёрлашда ошган томоқ рефлексини пасайтириши ёки бостириш учун;\n– болаларда – френулоэктомия ва сўлак безларнинг кисталарини ёриш;\n– бурундан қон кетишини даволашда электр токи билан куйдириш, септэктомия ва бурин полипларини резекцияси;\n– тонзилэктомия қилишдан аввал томоқ рефлексни камайтириш ва инъекция жойни оғриқсизлантириш;\n– перитонзилляр абцессини ёриш олдидан ёки юқори жағ бўшлиғини тешиш олдида қўшимча анестезия сифатида;\n– синусларни ювиш олдидан анестезия;\nЭндоскопия ва инструментал кўрикларда:\n– бурун ёки оғиз орқали турли зондларни киритиш олдидан анастезия (дуоденал зонд, бўлинган овқат тестлари олдида);\n– ректоскопия олдидан ва канюляни алмаштиришдаги анестезия;\nАкушерлик ва гинекологияда:\n– даволаш ва/ёки эпизиотомияни ўтказилишида чотни анестезияси;\n– вагинал хирургия ёки бачадон қисмини хирургиясида операция майдонини анестезияси;\n– қизлик пардасини кесиш учун ва уни йиртилишини даволашда анестезия;\n– абцессларда чок қўйишдаги анестезия;\n– майда хирургик аралашувларда шиллик пардаларни анестезияси.\nСпрей шиллиқ пардаларга пуркалади. Ҳар бир порция спрей пуркалишида юзага 5 мг лидокаин ажралиб чиқади. Дозаси кўрсатилиши ва анестезия қилинадиган юзага боғлиқ. Лидокаинни қон плазмадаги миқдори концентрациясини ошиб кетишини олдини олиш учун қониқарли самара берадиган энг кичик дозани қўллаш лозим. Одатда 1-3 пуркаш етарли бўлади, акушерлик амалиётида эса 15-29 пуркашгача қўлланади. Максимал доза – 70 кг тана вазнига 40 пуркаш.\nТурли кўрсатилишлардаги тахминий дозалари:\nҚўлланилиши Доза (пуркаш сони)\nОғиз бўшлиғи жарроҳлиги 1-4\nШимдирилган тампон ёрдамида препаратни катта юзаларга қўйиш мумкин.\n2 ёшгача бўлган болаларга препаратни тампонга қўйиш усули билан қўллаш яхшироқ. Бу пуркашда пайдо бўладиган қурқув ва ачишиш хиссидан сақланиш имконини беради.\nЖигар ва/ёки юрак етишмовчилиги бўлган пациентлар учун дозани 40% пасайтириш тавсия этилади. Спрей ишлатилганида флаконни вертикал ҳолатда тутиш керак.\nМаҳаллий реакциялар: ишлов берилаётган юзага ЛИДОКАИН спрей тушган заҳоти анестезияга эришилгандан кейин ўтиб кетадиган (1 мин. ичида) ачишиш хисси бўлиши мумкин.\nМарказий нерв тизими томонидан: бош оғриғи, бош айланиши, уйқучанлик, қулоқларда шовқин, кам холларда – қўзғалиш, эйфория, дезориентация, тремор, тиришишлар.\nЮрак-томир тизими томонидан: якка ҳолларда – артериал гипертензия брадикардия.\nАллергик реакциялар: тери тошмаси, қичишиш, якка ҳолларда – анафилактик шок.\n– Кекса ёшдаги беморларда синус тугунини заифлиги синдроми (СТЗС)\n– Яққол брадикардия\n– II ва III даражали AV блокада (юрак қоринчаларни рағбатлантириш учун зонд киритилган холлардан ташқари)\n– Анамнезда тутқаноқсимон тиришишларнинг бўлиши\n– Жигар ва буйраклар фаолиятини яққол бузилишлари\n– Лидокаинга бўлган юқори сезувчанлк\nСтоматологияда қолип олиш мақсадида гипс ишлатилганида аспирация хавфи туфайли спрейни қўллаш мумкин эмас.\nДоридарнинг ўзаро таъсири\nҚуйидаги препаратлар бир вақтда қўлланганида лидокаиннинг қон плазмасидаги концентрациясини пасайтиради: хлорпромазин, циметидин, пропранолол, циметидин, бупивакаин, хинидин, дизопирамид, амитриптилин, имипрамин, нортриптилин.\nI A синфи антиаритмик препаратлар билан бир вақтда қўлланганида (шу жумладан хинидин, прокаинамид, дизопирамид) ЭКГ да QT интервалини узайиши ва жуда кам ҳолларда, AV блокадаси ёки қоринчалар фибриляцияси ривожланиши мумкин.\nФенитоин ЛИДОКАИННИ кардиодепрессив таъсирини кучайтиради.\nПрокаинамид билан бир вақтда қўлланганида алаҳсираш, галлюцинациялар кузатилиши мумкин. ЛИДОКАИН нерв-мушак блокадасини чақирувчи препаратларнинг таъсирини кучайтириши мумкин, чунки улар нерв импульсларининг ўтказилишини камайтирадилар.\nГликозидлар билан захарланиш фонида ЛИДОКАИН AV блокадаси оғирлигини ёмонлаштириш мумкин.\nЭтанол Лидокаинни нафасни сусайтирувчи таъсирини кучайтиради.\nЖигар фаоллияти бузилган, қон айланишининг етишмовчилиги, артериал гипотензияси, буйрак етишмовчилиги, тутқаноғи бўлган пациентларда препаратни эҳтиёткорлик билан қўлланади. Бундай ҳолларда препаратнинг дозасини камайтириш лозим. Шиллиқ пардалар, жуда қари ва/ёки ҳолсизланган пациентлар лидокаин туридаги препаратларни қабул қилаётган бўлсалар, препаратни алоҳида эҳтиёткорлик билан қўллаш лозим.\nСтоматология ва ортопедияда препарат фақат эластик қолип материаллари билан қўлланиши лозим.\nСпрейни ичга киришига ёки кўзга тушишига йўл қўймаслик керак, нафас йўлларига тушишини олдини олиш керак (аспирация ривожланиши хавфи). Томоққа пуркаш алоҳида эҳтиёткорликни талаб қилади.\nБолаларга препарат лидокаин эритмаси шимдирилган тампонда қўйилади. халқум ёки бурун ҳалқумдаги операциялар олдидан препарат қўлланганида, ютиш рефлексини бутунлай йўқолиши натижасида препарат ҳиқилдоқ ва трахеяга тушиб йўтал рефлексига тўсқинлик қилади. Шунинг учун бронхопневмония ривожланиши хавфи ошади. Шунинг оқибатида ютиш рефлекси тезлашгани туфайли 8 ёшгача бўлган болаларда бодомсимон безларини олиб ташлаш ва аденотомияда лидокаинни маҳаллий анестезия учун қўллаш тавсия қилинмайди.\nПрепаратни ҳомиладорлик вақтида ва лактация даврида қўллаш.\nхомиладорлик ва лактация даврида лидокаинни фақат қатъий кўрсатишлар бўйича қўллаш мумкин.\nСимптомлари: кўнгил айниши, қусиш, тери қопламларини оқариши, психомотор қўзғалиш, тремор, клонико-тоник тиришишлар, коллапс, марказий нерв тизимини сусайиши.\nДаволаш: марказий нерв тизими ва юрак-томир тизими томонидан намоён бўлган симптомларда тоза ҳаво билан таъминлаш, кислород бериш ва/ёки сунъий нафас ўтказиш лозим. Тиришишларни йўқотиш учун сукцинилхоллинни 50-100 мг ва/ёки диазепамни 5-15 мг дозада юбориш керак. Шунингдек қисқа муддатли таъсир этувчи барбитуратларни (натрий тиопентал) қўллаш лозим.\nЛидокаин дозасини ошириб юборилишини ўткир фазасида гемодиализ самара бермайди.\nБрадикардияда, ўтказувчанлик бузилишларида вена ичига 0,5-1 мг дозада атропин, симптомиметик препаратлари юборилади. Юрак тўхтаб қолганида дарҳол юракни уšалаш керак.\nМаҳаллий қўллаш учун эритма (спрей), 15 мл пластмасса флаконда, механик пуркагич билан комплектда қўллаш бўйича йўриқномаси билан бирга картон қутида чиқарилади.\nҚуруқ, ёруғликдан ҳимояланган жойда, 25ºС дан паст бўлган ҳароратда сақлансин.


19 апрел 2021, Тошкент вақти: 23:17\nЎзбекистонда ҳар куни ўртача ҳисобда 6 нафар одам йўл-транспорт ҳодисаси оқибатида ҳалок бўлади. “Ҳуррият” газетаси 12 июнь куни мана шу ҳақда хабар берди.\nНашрнинг ёзишича, ўтган йили 6 236 та йўл-транспорт ҳодисаси юз берган. Бу ҳодисаларда 2 262 киши ҳалок бўлган ва 8 458 киши тан жароҳати олган.\n“Ҳалокатларнинг аксар қисми Сурхондарё, Жиззах, Бухоро вилоятлари ва Қамчиқ довонида содир бўлаётгани” билдирилди.\nГазетанинг ҳайдовчиларга таяниб ёзишича, йўл-транспорт ҳодисаларининг кўплаб содир этилаётганига йўлларнинг жаҳон стандарти талабларига тўла жавоб бермаслиги, йўл белгиларининг кўпчилиги нотўғри ўрнаштирилаётгани сабаб бўлмоқда.


Ўзбекистон ва Қирғизистон ўртасида мунтазам поезд қатнови йўлга қўйилмоқда\nБиринчи қатнов 22 март куни Тошкентдаги Марказий вокзалдан йўлга чиқади. 19.03.2018, Sputnik Ўзбекистон\n12:27 19.03.2018 (янгиланди: 12:31 19.03.2018)\n© Новости УзбекистанаТуристический поезд до Иссык-куля начнет курсировать из Ташкента\nБиринчи қатнов 22 март куни Тошкентдаги Марказий вокзалдан йўлга чиқади.\nТОШКЕНТ, 19 мар — Sputnik. Ўзбекистон ва Қирғизистон Тошкент-Бишкек-Рибачье (Иссиқ кўл) — Тошкент йўналишидаги мунтазам темир қатновни йўлга қўйишади, деб хабар қилди Sputnik мухбири.\n"Ўзбекистон ҳаво йўллари" авиакомпанияси Ил-114 самолётларини алмаштиради\n7 Март 2018, 18:19\nБиринчи қатнов 22 март куни соат 20-50 да Тошкентдаги Марказий вокзалдан йўлга чиқади. Поезд 9 та вагондан иборат бўлиб, унинг таркибига люкс, купе, плацкарт ва вагон-ресторан киради. Поезд 300 йўловчига мўлжалланган.\nКомпания маълумотига кўра, плацкарт билет нархи 378 минг сўмдан, купе эса 515 минг сўмдан бошланади. Йўлдаги вақт 25 соатни ташкил қилади. Поезд фақат пайшанба куни қатнайди.\nБу янги йўналишни йўлга қўйилиши Бишкекга ёки Иссиқ кўлда дам олиш учун бормоқчи бўлган ўзбекистонликларга жуда қўлай бўлади. Бишкекгача самолёт билет нархи 90 дан 160 долларни ташкил қилади.\nЎтган йили Ўзбекистон миллий авиакомпанияси Тамчи (Иссиқ кўл) мавсумий павозларни бошлаган эди. Билет нархи 100 доллардан бошланган.\nШу йилда тўғридан-тўғри 4 та (Тошкент-Бишкек, Фарғона-Ўш, Андижон — Ўш ва Тошкент — Иссиқ кўл) йўналиш бўйича автобус қатновларини йўлга қўйилади.


Болаларда диатез нима сабабдан юз беради? - 19 Апреля 2022 - YANGILIKLAR / SHOU BIZNES YANGILIKLARI / HABARLAR / AXBOROT - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2022 » Апрель » 19 » Болаларда диатез нима сабабдан юз беради?\n-Диaтeз тepидa, кўпинчa юз вa бўйин сoҳaлapидa қизapишлap ҳамда тoшмaлap кўpинишидa кузaтилaди. Тoшмaлap қaттиқ қичишaди вa бoлaкaй бeзoвтaлaнaди.\n– тepидa яллиғлaниш;\n– бoш сoҳaсидa қaзғoқ ҳoсил бўлиши;\n– иштaҳa пaсaйиши, тeз-тeз кeкиpиш, кўнгил aйниши, ич кeлишининг бузилиши, қopин сoҳaсидa oғpиқлap;\n– буpун, тoмoқ, кўзлapнинг яллиғлaниши;\n– уйқу бузилиши вa бeзoвтaлaниш.\nДиaтeзнинг биp нeчa туpи бўлиб, улар кaсaллик бeлгилapи билaн фapқлaнaди. Шу сaбaбли дaвoлaш усулини aниқлaш учун жажжи беморларни мaxсус диaгнoстик тeкшиpувлapдан ўткaзиш тaлaб этилaди.\nAгap болаларда диaтeз бeлгилapи бўлсa, шифoкop кўpигига боришни кeчиктиpмaслик зарур. Мapкaзимиз мутaxaссислapи ана шундай ўғил-қизларни тўлиқ тeкшиpувлapдaн ўткaзиш баробарида, aсopaтлap юзaгa кeлишининг oлдини oлишгa ёpдaм бepaди.


Шавкат Мирзиёев Сирдарёда сайловчилар билан учрашди\n11:48 / 07.10.2021\nВилоятнинг Сирдарё туманидаги саноат зонасида ташкил этилган учрашувда ЎзЛиДеп фаоллари, ёшлар ва ОАВ вакиллари иштирок этдилар. Сирдарёликлар ҳам бошқа вилоятлар анъанасини давом эттирган ҳолда номзодни олқишлар билан кутиб олишди.\nKun.uz мухбири хабарига кўра, бу вилоятдаги ўзига хос жиҳат партия рамзларидаги ранглар ўзгаргани бўлди. Дастлабки учрашувларда рамзлар ва либослар тўқ кўк рангда бўлган бўлса, Сирдарёда мовий ва яшил ранглардан ҳам фойдаланилгани кузатилди.\nПрезидентликка номзоднинг вилоятдаги ишончли вакили Покиза Аҳмаджонова тадбирни очиб берди ва вилоятдаги сўнгги йилларда эришилган ютуқлар, хусусан Шавкат Мирзиёевнинг Сардоба фожиаси оқибатларини бартараф этишдаги саъй-ҳаракатлар ҳақида эслаб ўтди. Шундан сўнг номзодга сўз берилди.\n“2023 йил Сирдарёга 60 йил тўлади. Мен бу заминга яқин жойда туғилганман ва Сирдарёни жуда яхши биламан. Ислоҳотларимизга бефарқ бўлмаган, Янги Ўзбекистон қуриш ниятида бўлган инсонларни кўриб турганимдан жуда хурсандман. Бизнинг мустақиллигимизга 30 йил бўлди, лекин давлатчилик тарихимиз 3 минг йиллик. Боболаримизга муносиб бўлишимиз энг катта ютуқ.\nСирдарё чўллари менга яхши таниш, талабалигимизда бизни бу ерларга 3-4 ойлаб пахтага ташлаб кетишарди. Яқин ўтмишни эслайлик, бундай йиғилишлар ўтказа олармидик? Ўтказсак ҳам хаёлимиз пахтада, “приписка”да бўларди. Мана, ўзингиз кўриб турибсиз, Сирдарёга ҳам саноат кириб келмоқда. Халқимизда бир ибора пайдо бўлди – қилса бўлар эканку! Ҳозир замон ўзгаряпти, ёшлар, талаблар ўзгаряпти. Агар биз тезкор ҳаракат қилмасак, орқада қолиб кетамиз. Албатта, ютуқлар ўзимизники. Мен сизлар билан камчиликларни бартараф қилиш бўйича мулоқот қилгани келдим”, – деди Шавкат Мирзиёев.\nШавкат Мирзиёев МДҲ доирасидаги кўп қиррали ҳамкорликни янада кенгайтириш ташаббусини илгари сурди\nШавкат Мирзиёев Олий Евросиё иқтисодий кенгашининг видеоанжуман шаклидаги йиғилишида иштирок этди\nПрезидент Kun.uz репортажида ёритилган маҳалла ва мактабни эътироф этди\n5та ҳудуд аҳолиси учун боғча тўлови 2 бараварга камайтирилади


Шайх Муҳаммад Содиқ Муҳаммад Юсуф мероси ҳақида нималарни биласиз?\nШайх Муҳаммад Содиқ Муҳаммад Юсуф мероси...\n13.05.2019 22:26 0 1848\nПрезидент Шавкат Мирзиёев 10 май куни Тошкент шаҳридаги бунёдкорлик ишлари билан танишув чоғида ёшлар таълим-тарбияси, маънавият ва маърифат масалаларига алоҳида эътибор қаратди.\nХусусан, Шайх Муҳаммад Содиқ Муҳаммад Юсуфнинг илмий меросини ўрганиш, китобларни чоп этиш бўйича тавсиялар берилди.\nБу бежиз эмас. Шайх ҳазратлари нафақат диний, балки маърифий, тарихий, ахлоқий, ижтимоий мавзуларда 100 дан зиёд китоблар ёзган. Унинг ҳикматли асарлари, суҳбатлари, телевидение ва матбуотдаги чиқишлари юртимиздаги ҳар бир хонадонга кириб борган.\nШуни алоҳида таъкидлаш керакки, Шайх Муҳаммад Содиқ Муҳаммад Юсуф асарлари рус тилига ҳам таржима қилиниб, чоп этилган. “Тафсир Хилал” (Қуръон каримнинг шарҳи), “Хадисы и Жизнь”, “Ийман, Ислам, Куръан”, “Суннитские вероубеждения”, “Разногласия: причины и решения”, “Васатыя – путь жизни”, “Счастливая семья”, “Открытое послание”, “Истина о сути гадания”, “Заем и связанные с ним вопросы” каби китоблар шулар жумласидандир.\nШунингдек, олимнинг асарлари инглиз, қозоқ, қирғиз, қорақалпоқ ва бошқа тилларга таржима қилинган. Яқинда турк тилига ҳам таржима қилиниб, нашрга тайёрланди. Шайх Муҳаммад Содиқ Муҳаммад Юсуфнинг китоблари кенг илмий асосга эга бўлиб, қўшни мамлакатлар, Россия ва Европада ҳам ўрганилмоқда.\nАллома жуда қийин ва мураккаб даврда Ўрта Осиё ва Қозоғистон мусулмонлари диний идораси раиси, муфтий бўлиб, диний қадрият ва анъаналар қайта тикланишига катта ҳисса қўшган. Ислом оламида маълум ва машҳур бўлган “Адабул муфрад”, “Мухтасарул Виқоя”, “Мазҳаблар – бирлик рамзи”, “Мазҳабсизлик – ислом шариатига таҳдид солувчи энг хатарли бидъат” каби китобларни ўзбек тилида шарҳлаб, халқимизга динимизнинг асл арконларини етказган.\nМуфтий вазифасида у киши халқаро миқёсда ҳам кенг фаолият юритиб, кўплаб ислом мамлакатлари билан маданий-маърифий алоқаларни йўлга қўйиш ва ривожлантиришга эришган.\nЎша даврда бутун собиқ Иттифоқ бўйича ҳар йили бор-йўғи 20-30 киши ҳажга борар эди. Шайх Муҳаммад Содиқ Муҳаммад Юсуфнинг саъй-ҳаракатлари натижасида шўро ҳукуматининг мусулмонларга нисбатан сиёсати ўзгариб, масжид ва мадрасалар очилган, ҳаж зиёратига борувчилар кўпайган. 1990 йилда Марказий Осиё мамлакатларидан 500 нафар мусулмон илк бор Тошкент шаҳри орқали ҳаж зиёратига боришга муваффақ бўлди.\nУ кишининг дунё мусулмонлари ўртасидаги обрў-эътибори жуда баланд эди. Бу улуғ ватандошимиз Бутундунё мутафаккир уламолари уюшмасининг Ижроия қўмитаси аъзоси, Бутунжаҳон мусулмон уламолари халқаро уюшмаси, Бутундунё Ислом уюшмаси каби нуфузли халқаро ташкилотларнинг, Иордания қироллик академиясининг ҳам аъзоси эди. У киши Миср Араб Республикасининг “Нил лаври” олтин нишони, шунингдек, Россия, Ливия ва бошқа давлатларнинг кўплаб юксак мукофотларига сазовор бўлганди.\nДавлатимиз раҳбари ташаббуси билан ислом динининг асл моҳиятини тарғиб этиш, ёш авлодни миллий қадриятларимиз руҳида тарбиялашга қаратилган эзгу ишлар амалга оширилмоқда. Шайх Муҳаммад Содиқ Муҳаммад Юсуфнинг турли тилларда чоп қилинган асарлари ёш авлод учун улкан тарбия ва ибрат манбаи бўлиб хизмат қилади.\nкитоб Шайх Муҳаммад Содиқ Муҳаммад Юсуф\nХориж 19/09, 10:53\nЖамият 25/07, 09:17


Чиро Иммобиле: «Левандовски – айни дамда жаҳондаги энг яхши «тўққизлик»\n«Лацио» ҳужумчиси Чиро Иммобиле «Бавария»га қарши ўйин олдидан рақиб ҳужумчиси Роберт Левадовски ҳақида фикр билдирди.\n«Левандовскининг қайси жиҳати менга ёқади? У ҳеч қачон ўзидан қониқмайди. Ҳар мавсумда янада ўсиш ва яхшироқ натижа қайд этишга интилиб, якунда бунга эришади. Левандовски – кучсиз жиҳати бўлмаган форвард. Роберт айни дамда жаҳоннинг энг яхши «тўққизлиги». Ҳимоячиларимиз унга қарши ўйинда ҳушёр ҳаракат қилишлари керак.\n«Олтин бутса» учун курашда Левандовскини ортда қолдирганим ажойиб бўлганди. У ва Криштиану Роналду сингари ҳужумчилар билан курашиш менга завқ беради», - дейди италиялик голеадор УЕФА расмий сайтига.\nМаълумот учун, «Лацио» ва «Бавария» ўртасидаги ЕЧЛ 1/8 финал дастлабки ўйини 23 февраль куни Римдаги «Олимпико» стадионида ўтказилади. Жавоб баҳси 17 мартга белгиланган.


ТОШКЕНТ, 16 янв — Sputnik. Ўзбекистонда Миллий гвардия бўлинмаларига контракт бўйича ҳарбий хизматга номзодлар учун талаблар белгиланди. Тегишли буйруқ 13 январь куни Адлия вазирлигида давлат рўйхатидан ўтказилди\n- дастлабки ўрганишни ташкил этиш ва ўтказиш;\n- жисмоний тайёргарлик даражасини баҳолаш;\n- психологик ўрганиш;\n- 18 ёшдан 30 ёшгача бўлган;\n- муқаддам контракт бўйича ҳарбий хизматни ўтаган 40 ёшгача бўлган шахслар;\n- резервдаги ва захирадаги 40 ёшгача бўлган офицерлар.


Навоийлик талаба қиз газетада танқидий мақола ёзди. Шундан сўнг унга босим бўлгани айтилмоқда – Дарё уз Янгиликлар\nГлавная / Жамият / Навоийлик талаба қиз газетада танқидий мақола ёзди. Шундан сўнг унга босим бўлгани айтилмоқда\nAkbar 3 weeks ago\tЖамият Comments Off on Навоийлик талаба қиз газетада танқидий мақола ёзди. Шундан сўнг унга босим бўлгани айтилмоқда 15 Показы\nПред. Samsung дунёдаги энг йирик фармацевтика заводини қуради\nСледующая Имей ўзи нима ва у нега муаммо бўляпти? Вазирлик жавоб берди


Петербургдаги портлашда жабрланганлар рўйхати эълон қилинди, унда ўзбекча номлар\n11:06 / 04.04.2017\nСанкт-Петербург метросидаги портлаш оқибатида жабрланганлар сони 51 кишига етди. Бу ҳақда Россия ФВВнинг ҳудуд бўйича бош бошқармаси маълум қилган.\nБундан аввалги хабарларда портлаш вақтида жароҳатланган 45 киши шифохонага ётқизилгани айтилганди.\nБошқарма жабрланувчиларнинг тўлиқ рўйхатини ўз сайтида маълум қилган. Бу рўйхат тўлдирилиши мумкин. Жабрланувчиларнинг 47 нафарининг шахси аниқланган. Тўрт аёлнинг исм-шарифи айни пайтда номаълум.\nҚайд этиш керакки, ушбу рўйхатда 1997 йилда туғилган Турсунов Умар ва 1993 йилда туғилган Мелибоев Нуридин номлари бор.\nЎзбекистон ТИВ бу ҳодиса оқибатида жабрланганлар орасида ўзбекистонликлар бор ёки йўқлиги борасида расмий маълумот бермади. Москвадаги Ўзбекистон элчихонасидан аниқ маълумотлар кутилмоқда.\nРўйхатда вояга етмаган болалар ҳам бор. Барча жабрланувчилар Петербургдаги қуйидаги шифохоналарга етказилган: К.А. Раухфус номидаги клиник шифохона, «Елизаветинская больница» шифохонаси, Л.Г. Соколова номидаги клиник шифохона, № 26 рақамли шаҳар шифохонаси, И.И. Жанелидзе номидаги тиббиёт муассасаси ва Мариина шифохонаси.\n3 апрель Москва вақти билан соат 14.30да Санкт-Петербург метросининг «Сенная площадь» ва «Технологический институт-2» станциялари ўртасидаги йўлда кетаётган метро поездида портлаш юз берган. «Площадь Восстания» станциясида қўйилган портловчи модданинг ўз вақтида аниқланиши эвазига яна бир портлаш олди олинган.\nОхирги маълумотларга кўра, портлаш 11 кишини ҳаётдан олиб кетган. Ҳалок бўлганларнинг рўйхати ҳозирча маълум эмас.


Россияда болаларига ёрдам пули олган ўшлик қочқин фирибгарликда айбланмоқда\n24 октябр 2020, Тошкент вақти: 19:33\n1986 йилда авария рўй берган Чернобилга туташ минтақаларда яшовчи аҳоли ҳукуматдан турли бадал ва тўловларни олиб келади.\nРоссиянинг Орёл вилоятида аёли ва 3 нафар фарзанди билан истиқомат қилаётган ўшлик Алишер Саитов маҳаллий прокуратура томонидан Чернобиль зонасида яшовчи болаларга бериладиган нафақа пулларни ўзлаштирганликда айбланиб, жавобгарликка тортилди. Бироқ, ҳуқуқ ҳимоячилари Алишер Россия қонунларини бузмагани ва мутлақо асоссиз айбланаётганини айтмоқда. Саитовлар оиласи иши билан Москвадаги “Фуқаровий кўмак” Инсон ҳуқуқлари ҳимояси ташкилоти ҳам қизиқиб қолди.\nРоссиянинг Орёл вилояти Дмитров туманида истиқомат қилаётган асли ўшлик, ҳозирда Россия фуқароси бўлган Алишер Саитов уч нафар фарзандига маҳаллий ҳукумат томонидан ажратилган ёрдам пулини олгани учун жавобгарликка тортилди.\nРоссияга 2010 йилги Ўш воқеаларидан кейин келиб қолган Алишер, Озодлик билан суҳбатда, Дмитров туман прокуратураси уни Чернобиль зонасига кирувчи қишлоқда оилавий қайдга тургани, бироқ сотиб олган уйда шароит йўқлиги туфайли у ерда яшамагани ва ёрдам пулини олиб келганлиги учун “фирибгарлик”да айбланаётганини маълум қилди.\n- Шу воқеалардан кейин келиб, фуқаролик олганман. Доимий пропискам Орёл шаҳрида бўлган, у ердан чиқишга мажбур бўлганман, чунки уй эгаси сўраган. Кейин, ўз болларимни пропискага қўйиш ва шу ерда чорвачилик хўжалиги билан шуғулланиш учун уй сотиб олганман. Орёл вилоятида кўплаб ҳудудлар Чернобил зонасига киради. Янги кўчиб келган одам, мен у зонасини ажратишни билмаганман. Мен бу уйнинг ёнида асфальт кўча бўлганига қизиқиб олганман. Фарзандларимни ўша ерга учётга қўйиб ижтимоий таъминот бўлимига олиб борганман: доимий яшаш жойим эмас, регистрация жойим бўйича. Менинг бошқа регистрация қиладиган жойим бўлмаса,- дейди Алишер Саитов.\nСуҳбатдош маҳаллий идора вакиллари талаб қилган барча ҳужжатларнигина олиб боргани, унинг Чернобиль зонасида яшовчилар учун қўшимча нафақа пулларни олиш ҳаёлида ҳам бўлмаганини айтади.\nАлишернинг айтишича, у Россияда тўғилган бир ярим яшар ўғли Асаджонга давлат бюджетидан ёлғон йўллар билан 48706 рубль ўзлаштирганликда айбланмоқда.\n- Кичкина фарзандим, ундан катта қизим Россияда туғилди. Катта ўғлим Қирғизистонда туғилган. Мен мана шу пул учун зориқиб бу документларни йиғмаганман. Болларни поликлиникага учётга қўйиш керак, Россия фуқароларига нима бўлса, менинг болларимга ҳам ўша нарса тегишли. Улар менга пособиесини икки баробар қилиб тўлаган экан. Эндиликда, худди мен бошқа жойда яшайману, бу жойга фирибгарлик учун учётга турибман. Дастлабки тергов бир ой бўлиши керак: мана иккинчи ойга ўтказворди. Билмадим, материал етишмаяпти, ўхшайди. Мени маънан жазолашяпти,- дейди Алишер Саитов.\nОзодлик Алишер Саитовга нисбатан Дмитров туман прокуратураси Россия Федерацияси жиноят Кодексининг 159.2-моддаси, 1-қисми, яъни “тўловлар пайтида амалга оширилган фирибгарлик” асосида жиноий иш очганини аниқлади.\nБироқ, бу ишни ҳозирда маҳаллий Ички ишлар бошқармаси дастлабки тергов бўлими олиб бораётгани маълум бўлди. Озодлик сўровига Дмитров туман полиция идорасининг Дастлабки тергов бўлими терговчиси Виктория Столярова гапни қисқа қилди.\n- Йўқ, иш ҳозирча судга юборилмаган. Бу жиноий иш тергови якунланмади. Мен иш юзасидан фақат судда иштирок этаётган томонларга маълумот бераман, холос,- деди терговчи Виктория Столярова.\nАлишернинг давлат томонидан тайинланган адвокатларидан бирининг, исми сир қолиши шарти билан Озодликка айтишича, одатда бундай ҳолат бўйича жиноий иш қўзғатилмаслиги керак.\n- Бизда мана шунақа шаклланмаган “ахмақона” қонунлар мавжуд, афсус. У ҳеч нарсани яширгани йўқ, булар эса “у бу ерда яшамаганини яширишга уринди”, дея жавобгарликка тортмоқда. Бу модда асосида унга жарима, мажбурий меҳнат ёки3 ойгача қамоқ жазоси тайинланиши мумкин. Ҳибсгача ишни олиб бормасак керак, у тўлиқ оқланишини хоҳлаймиз. Қизиғи, айни ўхшаш ишлар кўриб чиқилган, лекин улар судга юборилмасдан, амнистияга тушган,- дейди Алишер ҳимоячиси.\nМаълум бўлишича, 35 ёшли ўшлик бу йигит Москвадаги “Фуқаровий кўмак” ташкилоти раҳбари Светлана Ганнушкинага мурожаат қилган. Айблов хулосаси билан танишиб чиққан ҳуқуқ ҳимоячиси Саитовлар мутлақо айбсиз экани ва бу маҳаллий ижтимоий таъминот бўлимининг Россия қонунлари асосида чиқарган қарори эканини билдирган.\n1986 йилда Украинанинг Чернобиль шаҳри яқинидаги атом электрстанциясида рўй берган авария оқибатида радиация билан заҳарланган ҳудудга туташган минтақаларда яшовчи аҳоли ҳукуматдан турли бадал ва тўловларни олиб келади.\nЖумладан, Россия қонунларига кўра, Чернобиль зонасида яшаётган болаларга бир ярим ёшгача икки баробар миқдорда нафақа пули берилиши тайинланган.\nОзодлик Орёл вилоятидаги ўзбеклар оиласи ишини кузатишда давом этади.


Tashkent City’да иккита объект қуриб битказилди\n09.10.2019 21:36 0 3044\nTashkent City халқаро бизнес марказининг илк объектлари — Конгресс холл ва «Hilton» меҳмонхонаси қуриб битказилди. Президент Шавкат Мирзиёев бугун, 9 октябрь куни ушбу иншоотларни келиб кўрди.\nДавлат раҳбари Конгресс холлнинг ҳар бир залини кириб кўрди.\nБеш юлдузли «Hilton» меҳмонхонаси 21 қаватли бўлиб, унда 258 та номер мавжуд. Шулардан 8 таси давлат раҳбарлари учун мўлжалланган. Пардозлаш ва жиҳозлашда иссиқ ранглар кўп қўлланилгани кишига хуш кайфият бағишлайди. Барча замонавий меҳмонхоналарда бўлганидек, отелда бир нечта ресторан, бассейн, спорт зал, спа ва бошқа салонлар бор. Хизматлар тури кўп, сифати юқори даражада.\nШавкат Мирзиёев «Hilton» меҳмонхонаси


Божхона қўмитаси «Ўзбектелеком»дан 1,2 млрд сўмлик VPN хизматларини сотиб олди – Bugun.uz\nЖамият - 18:39 · 15.04.2022\nБожхона қўмитаси «Ўзбектелеком»дан 1,2 млрд сўмлик VPN хизматларини сотиб олди\nДавлат харидлари махсус ахборот порталида 12 апрель куни Давлат божхона қўмитаси томонидан 1 миллиард 213 миллион сўмлик шартнома эълон қилинди. Унга кўра, қўмита «Ўзбектелеком» акциядорлик компаниясидан VPN хизматларини сотиб олган.\nУшбу ҳужжат 2022 йил 20 январдаги SPI0-1456/VPN-сон Абонент шартномасига қўшимча келишув шартномаси бўлиб, VPN хизматларини кўрсатиш керак бўлган 52 та ҳудудда кўрсатилган 117 та хизмат бўйича маълумот берилган.\n«Bugun.uz» Божхона қўмитаси билан боғланиб, давлат ташкилотига бу миқдордаги VPN хизмати нима сабабдан керак бўлгани билан қизиқди. Қайд этилишича, божхона постларида мавжуд минглаб видеокузатув камералари ҳамда 20 дан зиёд инспекцион мажмуалар мавжуд ва уларнинг фаолиятини мувофиқлаштириш учун ягона тизим талаб этилади.\n«Божхона органларида 130 дан ортиқ объект бор. Соҳа фаолиятига 60 дан ортиқ ахборот тизимлари жорий қилинган, 30 дан ортиқ интерактив хизматлар йўлга қўйилган. 20 та давлат идораси билан ҳамда ўнлаб давлатларнинг божхона идоралари билан ўзаро ахборот алмашинувлари амалга оширилади.\nҲозирда чегара божхона постларида 2 мингдан зиёд видеокузатув камералари, 20 дан зиёд инспекцион кўрик мажмуалари мавжуд. Уларнинг ўзаро интеграциялашуви ҳамда марказдан туриб фаолиятини мувофиқлаштириш ягона тизим орқали амалга оширилади.\nТизим фаолияти эса бевосита алоқа каналлари орқали амалга оширилишини инобатга олсак, рақамлаштириш кенгайган сайин алоқа каналларининг тезлиги ва сифатини оширишга зарурат туғилади», — дея ҳолатни изоҳлади қўмита ахборот хизмати вакили Ҳусан Тангриев.\nУнинг сўзларига кўра, агар ахборот тизимлари фаолиятида ва электрон хизматларни кўрсатишда ахборот узатиш тезлиги суст бўлса, бу ташқи иқтисодий фаолият иштирокчиларининг ҳақли эътирозларига сабаб бўлади.\nҚайд этилишича, шу сабабдан Божхона қўмитаси «Ўзбектелеком» компанияси билан ҳамкорликда илк маротаба божхона органларидаги мавжуд алоқа каналларида ахборот узатишнинг тезлигини оширишга қаратилган шартномани имзолаган. Шартномага кўра, алоқа оператори бир йил давомида божхона органларига ҳимояланган алоқа каналини тақдим қилади.